**1.**

**กฎหมายสิ่งแวดล้อม** คือ กฎหมายประเภทหนึ่ง มักตราขึ้นเพื่อการอนุรักษ์สิ่งแวดล้อมเป็นหลัก เนื้อหาครอบคลุมการป้องกันและเยียวยาความเสื่อมโทรมแห่งสุขภาพทั้งของมนุษย์และอมนุษย์ และมักคาบเกี่ยวกับกฎหมายจารีตประเพณี สนธิสัญญา ข้อตกลง พันธกรณี กฎระเบียบ และนโยบาย ฯลฯ หลากชนิด

กฎหมายสิ่งแวดล้อมของบางประเภทอาจกำหนดคุณภาพสิ่งแวดล้อม และจำกัดเงื่อนไขในการดำเนินกิจการบางประเภทของมนุษย์ เช่น กำหนดปริมาณของภาวะมลพิษที่จะให้มีได้ หรือกำหนดให้ต้องมีการวางแผนและการตรวจสอบกิจการบางอย่าง เป็นต้น นโยบายของรัฐ เป็นต้นว่า มาตรการกันไว้ดีกว่าแก้ (precautionary principles) การมีส่วนร่วมของประชาชน การจัดตั้งศาลสิ่งแวดล้อม และมาตรการใครทำคนนั้นจ่าย (polluter pay principles) ล้วนเป็นลักษณะหนึ่งของกฎหมายสิ่งแวดล้อม ได้มีการริเริ่มจะให้มีกฎหมายสิ่งแวดล้อมขึ้นเป็นครั้งแรกในยุคปฏิวัติอุตสาหกรรมประมาณช่วง พ.ศ. 2503อย่างไรก็ดี ถึงแม้ว่านานาประเทศในโลกจะได้ตรากฎหมายสิ่งแวดล้อมขึ้น แต่กลไกแห่งกฎหมายดังกล่าวก็มักไม่ประสบผล และในปัจจุบัน กฎหมายสิ่งแวดล้อมก็ถูกมองว่าเป็นเครื่องมือหนึ่งในการโฆษณาและส่งเสริมกลไกการพัฒนาอย่างยั่งยืนการปฏิรูปกฎหมายสิ่งแวดล้อมในขณะนี้ เป็นไปเพื่อพัฒนามาตรการด้านสิ่งแวดล้อมให้มีประสิทธิภาพมากกว่าเดิมที่ใช้มาตรการบังคับและควบคุม (command and control) ซึ่งผู้คนมักไม่พึงใจนัก ผลส่วนหนึ่งที่ได้จากการปฏิรูปดังกล่าว เป็นต้นว่า การจัดเก็บภาษีสิ่งแวดล้อม การวางมาตรฐานบางอย่าง

เมื่อพิจารณาถึงความหมายของสิ่งแวดล้อมและความสัมพันธ์ของสิ่งแวดล้อมกับมนุษย์และสังคมที่มีพัฒนาการจากในอดีตถึงปัจจุบันจากที่นำเสนอไปในสองบทแรกแล้วนั้นในบทนี้จะอธิบายถึงหลักการทางกฎหมายที่มีความเกี่ยวข้องกับสิ่งแวดล้อมว่ามีแนวคิดพื้นฐานในการจัดการสิ่งแวดล้อมทั้งในส่วนที่เป็นทรัพยากรธรรมชาติการนำทรัพยากรเหล่านั้นมาใช้ประโยชน์ผู้ที่มีอำนาจในการจัดการดูแลรวมไปถึงการรับผิดชอบในการฟื้นฟูทรัพยากรเหล่านั้นให้กลับมาทำงานในระบบนิเวศน์ตามธรรมชาติต่อไปได้และในส่วนที่เป็นการจัดการเพื่อป้องกันและแก้ไขภาวะมลพิษที่เกิดขึ้น

หลักการของกฎหมายที่เกี่ยวข้องกับสิ่งแวดล้อมนั้นเมื่อพิจารณาอย่างกว้างอาจเป็นหลักการที่นำมาปรับใช้หรือหลักการที่กระทบถึงสิ่งแวดล้อมและทรัพยากรที่ในสังคมเรามีหลักการในเรื่องเหล่านั้นอยู่ก่อนหน้าที่ระบบการผลิตในสังคมจะทำให้เราตื่นตัวและหันมามีแนวคิดในการอนุรักษ์หรือแนวคิดในการออกกกฎหมายเพื่อคุ้มครองสิ่งแวดล้อมโดยตรงดังที่ได้ยกตัวอย่างของสหรัฐอเมริกาและญี่ปุ่นหรือแม้แต่ในประเทศไทยดังนั้นในบทนี้จะแบ่งโครงสร้างออกเป็น 2 ส่วน คือ

1. หลักกฎหมายที่เราใช้อยู่เพื่อจัดการกับสิ่งแวดล้อมมาตั้งแต่ดั้งเดิมก่อนจะมีแนวคิดเกี่ยวกับการคุ้มครองและอนุรักษ์สิ่งแวดล้อมและ

2. หลักกฎหมายในยุคหลังที่สังคมได้ตระหนักถึงความจําเป็นของการกฎหมายว่าด้วยการคุ้มครองสิ่งแวดล้อมโดยตรง

**กฎหมายเพื่อการจัดการมลพิษทางอากาศของประเทศไทย**

ปัจจุบันกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติเป็นกฎหมายหลักด้านการจัดการมลพิษในด้านต่าง ๆ โดยมีกรมควบคุมมลพิษเป็นผู้รับผิดชอบในการบังคับใช้กฎหมายนอกจากนี้กฎหมายอื่น ๆ ได้แก่ กฎหมายว่าด้วยโรงงานกฎหมายว่าด้วยการจราจรทางบกและกฎหมายว่าด้วยน้ำมันเชื้อเพลิงก็ได้บัญญัติกลไกอื่นเพื่อจัดการปัญหาด้านมลพิษทางอากาศเช่นเดียวกันโดยมีกระทรวงอุตสาหกรรมกระทรวงคมนาคมและกระทรวงพลังงานเป็นหน่วยงานผู้รับผิดชอบในการบังคับใช้กฎหมายดังกล่าว

กลไกการควบคุมมลพิษทางอากาศในกฎหมายไทยเมื่อพิจารณาแล้วสามารถจําแนกกลไกออกห้าประเภท ได้แก่

(1) การกำหนดค่ามาตรฐานความหนาแน่นของมลพิษเป็นค่าเพดานเพื่อกำหนดห้ามปล่อยมลพิษจากแต่ละแหล่งกำเนิดเกินค่ามาตรฐานนั้นหรือเพื่อเป็นค่าเป้าหมายคุณภาพอากาศในบริเวณใดบริเวณหนึ่ง

(2) อำนาจสั่งการให้บุคคลกระทำการหรืองดกระทำการใด ๆ เพื่อระงับการปล่อยมลพิษโดยเร่งด่วนในกรณีที่เกิดสภาวะคุณภาพอากาศย่ำแย่เข้าขั้นวิกฤต

(3) กลไกประเภทแผนเพื่อกำหนดมาตรการลดมลพิษให้เหมาะสมกับแต่ละพื้นที่ภายในกรอบระยะเวลาที่กำาหนด

(4) การกำาหนดลักษณะคุณภาพของน้ำมันเชื้อเพลิงที่ใช้ในการจราจร

(5) การจำกัด จำนวนแหล่งกำเนิดมลพิษในพื้นที่ในพื้นที่หนึ่งซึ่งในปัจจุบันมีกรณีการ จำกัด จำนวนและขนาดของโรงงานแต่ละประเภทหรือชนิดที่จะให้ตั้งหรือขยายตามกฎหมายว่าด้วยโรงงานโดยมีรายการจำแนกตามประเภทกฎหมายได้ ดังต่อไปนี้

1. กลไกตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ

ปัจจุบันกลไกตามพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. 2535 และที่แก้ไขเพิ่มเติมประกอบด้วยรายการดังต่อไปนี้

(1) การควบคุมมลพิษจากแหล่งกำเนิดเป็นการกำหนดค่ามาตรฐานความหนาแน่นของมลพิษเป็นค่าเพดานเพื่อกำหนดห้ามมิให้มีการปล่อยมลพิษจากแต่ละแหล่งกำเนิดเกินค่ามาตรฐานนั้นเช่นการห้ามใช้ยานพาหนะที่ก่อให้เกิดมลพิษเกินมาตรฐานควบคุมมลพิษจากแหล่งกำเนิด (มาตรา 64) ในกรณีที่ตรวจพบพนักงานเจ้าหน้าที่มีอำนาจออกคำสั่งห้ามใช้ยานพาหนะนั้นโดยเด็ดขาด (มาตรา 65) และการกำหนดให้เจ้าของหรือผู้ครอบครองแหล่งกำเนิดมลพิษตามประเภทที่รัฐมนตรีประกาศกำหนดต้องติดตั้งหรือจัดให้มีระบบบำบัดอากาศเสียอุปกรณ์หรือเครื่องมือตามที่เจ้าพนักงานควบคุมมลพิษกำหนด (มาตรา 64) และมาตรการติดตามโดยให้เจ้าของหรือผู้ครอบครองแหล่งมลพิษบันทึกสถิติข้อมูลการบำบัดของเสียจากแหล่งกำเนิดแล้วรายงานต่อพนักงานเจ้าหน้าที่ (มาตรา 80) และการเข้าไปตรวจสอบสถานที่โดยพนักงานเจ้าหน้าที่ (มาตรา 42)

ปัจจุบันมีการประกาศค่ามาตรฐานตามมาตรา 55 ครอบคลุมกรณีมลพิษจากแหล่งกำเนิดต่าง ๆ อันมีฝุ่นละอองขนาดเล็กเป็นส่วนประกอบด้วย ได้แก่ เช่นควันขาวจากรถจักรยานยนต์ควันดำจากรถโดยสารมลพิษจากท่อไอเสียรถยนต์สามล้อก๊าซคารบอนมอนอกไซดและก๊าซไฮโดรคาร์บอนจากทอไอเสียรถยนต์ที่ใช้เครื่องยนต์แก๊สโซลีนสารเบนซินและบิวทาอื่นจากโรงงานอุตสาหกรรมเคมีบางประเภทเขม่าควันจากเตาเผาศพอากาศเสียจากการเผาขยะอากาศเสียจากโรงงานปูนซีเมนต์ตลอดจนการกำหนดหลักเกณฑ์การห้ามใช้ยานพาหนะที่ปล่อยมลพิษเกินมาตรฐานที่กำหนดตามมาตรา 64

สำหรับค่ามาตรฐานคุณภาพอากาศเชิงพื้นที่ ได้แก่ มาตรฐานคุณภาพอากาศตามมาตรา 32 หรือมาตรา 34 แห่งพระราชบัญญัติส่งเสริมและรักษาคุณภาพสิ่งแวดล้อมแห่งชาติฯ ซึ่งปัจจุบันได้มีการกำหนดค่ามาตรฐานคุณภาพอากาศภายนอกอาคารเป็นค่าเพดานสำหรับก๊าซคาร์บอนมอนอกไซด์ก๊าซโอโซนก๊าซซัลเฟอร์ไดออกไซด์สารตะกั่วฝุ่นละอองขนาดไม่เกิน 10 ไมครอนและฝุ่นละอองขนาดไม่เกิน 200 ไมครอนส่วนค่ามาตรฐานฝุ่นละอองขนาดไม่เกิน 2.5 ไมครอนได้มีการกำหนดเป็นค่าเฉลี่ยในเวลา 24 ชั่วโมงต้องมีความหนาแน่นไม่เกิน 0.05 มิลลิกรัมต่อลูกบาศก์เมตร

(2) กลไกเพื่อลดมลพิษโดยเร่งด่วนกรณีที่ภาวะมลพิษร้ายแรงปัจจุบันเป็นอำนาจของนายกรัฐมนตรีสั่งการให้ส่วนราชการรัฐวิสาหกิจหรือบุคคลใดกระทำหรืองดเว้นกระทำการใด ๆ เพื่อควบคุมระงับหรือบรรเทาผลร้ายจากเหตุภาวะมลพิษอันเนื่องมาจากการแพร่กระจายของมลพิษตามมาตรา 9 แห่งพระราชบัญญัติส่งเสริมและรักษาคุณภาพสิ่งแวดล้อมแห่งชาติฯ ซึ่งนายกรัฐมนตรีจะมอบอำนาจให้แก่ผู้ว่าราชการจังหวัดสั่งการแทนภายในเขตจังหวัดก็ได้อย่างไรก็ตามเมื่อได้ตรวจสอบแล้วปรากฏว่ายังไม่เคยมีการใช้อำนาจตามมาตราดังกล่าวต่อกรณีการแก้ปัญหาฝุ่นละอองขนาดเล็กหรือมลพิษทางอากาศอื่นมาก่อน

(3) กลไกประเภทแผนประกอบด้วยแผนจัดการคุณภาพสิ่งแวดล้อมโดยในปัจจุบันแผนจัดการคุณภาพสิ่งแวดล้อม พ.ศ. 2560 – 2564 กำหนดให้การจัดการคุณภาพอากาศและเสียงอยู่ในส่วนของแผนงานที่ 3 กลยุทธ์ที่ 2 โดยได้กำหนดเป้าหมายการดำเนินการ ได้แก่ คุณภาพอากาศมีจำนวนวันที่ค่าฝุ่นละอองขนาดเล็กไม่เกิน 10 ไมครอน (PM10) อยู่ในเกณฑ์มาตรฐานร้อยละ 99 โดยมีหน่วยงานรับผิดชอบหลัก ได้แก่ กรมควบคุมมลพิษและมีแนวทางการดำเนินการระยะสี่ปียังไม่มีการกำหนดเป้าหมายสำหรับฝุ่นละอองขนาดเล็กไม่เกิน 2.5 ไมครอน (PM25) และแผนปฏิบัติการเพื่อการจัดการคุณภาพสิ่งแวดล้อมระดับจังหวัดตามมาตรา 37 ซึ่งต้องจัดทำในระดับจังหวัดในท้องที่เขตพื้นที่คุ้มครองสิ่งแวดล้อมตามมาตรา 43 หรือเขตควบคุมมลพิษตามมาตรา 45 ซึ่งเขตควบคุมมลพิษเป็นเขตที่คณะกรรมการสิ่งแวดล้อมแห่งชาติกำหนดเนื่องจากเป็นท้องที่ที่มีปัญหามลพิษร้ายแรงถึงขนาดเป็นอันตรายต่อสุขภาพของประชาชนหรืออาจก่อให้เกิดผลกระทบเสียหายต่อคุณภาพสิ่งแวดล้อมส่วนในจังหวัดอื่น ๆ ที่ไม่ได้เป็นเป็นเขตควบคุมมลพิษนั้นเป็นอำนาจของผู้ว่าราชการ

**มาตรการทางกฎหมายในการคุ้มครองสิ่งแวดล้อม**

ในกิจการอุตสาหกรรมใหญ่บางประเภทหากรัฐไม่สามารถดำเนินการได้เองเนื่องจากข้อจํากัดด้านการลงทุนด้านเทคโนโลยีชั้นสูงหรือด้านความรู้ความสามารถของบุคลากรรัฐจำเป็นต้องจัดให้มีมาตรการส่งเสริมหรือจูงใจผู้ประกอบการอุตสาหกรรมในรูปแบบต่างๆเช่นด้านภาษีและการอำนวยความสะดวกการนำเข้าส่งออก แต่ขณะเดียวกันรัฐต้องคำนึงถึงการป้องกันรักษาและฟื้นฟูคุณภาพสิ่งแวดล้อมให้อยู่ในระดับมาตรฐานที่ไม่เป็นอันตรายต่อสุขภาพอนามัยของประชาชนโดยการกำหนดมาตรการทางกฎหมายในการตรวจสอบโรงงานอุตสาหกรรมโดยภาครัฐซึ่งสามารถกำหนดให้มีการตรวจสอบได้ทุกช่วงวงจรเช่นก่อนการจัดตั้งโรงงานเมื่อเริ่มจัดตั้งโรงงานแล้วในขณะดำเนินกิจการและเมื่อเลิกประกอบกิจการนั้น

1. มาตรการทางกฎหมายในการตรวจสอบโรงงานอุตสาหกรรมโดยภาครัฐโดยที่รัฐไม่สามารถดำเนินการกิจการอุตสาหกรรมขนาดใหญ่บางประเภทที่ต้องใช้เงินลงทุนในกระบวนการผลิตได้เองเนื่องจากมีข้อ จำกัด ด้านการลงทุนหรือข้อ จำกัด ด้านเทคโนโลยีขั้นสูงหรือด้านความรู้ความสามารถของบุคลากรรัฐจึงมีความจำเป็นต้องจัดให้มีมาตรการส่งเสริมหรือจูงใจผู้ประกอบการอุตสาหกรรมในรูปแบบต่างๆเช่นมาตรการด้านภาษีมาตรการการจัดเก็บค่าธรรมเนียมมาตรการการให้สินเชื่อเพื่ออำนวยความสะดวกมาตรการนำเข้าส่งออก แต่ในขณะเดียวกันรัฐก็ต้องคำนึงถึงการป้องกันรักษาและฟื้นฟูคุณภาพสิ่งแวดล้อมให้ดีขึ้นและอยู่ในระดับมาตรฐานที่ไม่เป็นอันตรายต่อสุขภาพอนามัยของประชาชนตลอดจนใช้เทคโนโลยีที่เหมาะสมในการจัดการสิ่งแวดล้อมเพื่อดำรงสภาพสมบูรณ์ของทรัพยากรธรรมชาติและตอบสนองความต้องการตามศักยภาพให้เกิดประโยชน์อย่างยั่งยืนเมื่อรัฐให้การสนับสนุนช่วยเหลือผู้ประกอบกิจการโรงงานอุตสาหกรรมแล้วรัฐต้องคำนึงถึงการกำหนดมาตรการที่เป็นการตรวจสอบการประกอบกิจการตลอดช่วงระยะเวลาของการประกอบกิจการนั้นด้วย

2. มาตรการทางกฎหมายในการจัดเก็บภาษีจากโรงงานอุตสาหกรรมที่ก่อมลพิษเป็นความเกี่ยวข้องกับหลักผู้ก่อให้เกิดมลพิษเป็นผู้จ่าย (Polluter Pays Principle: PPP) มาตรการนี้ทำให้รัฐสามารถนําเงินที่ได้จากการเก็บภาษีไปสนับสนุนส่งเสริมโครงการต่างๆของรัฐเพื่อให้มีการจัดการสิ่งแวดล้อมให้ดีขึ้นและมาตรการนี้ได้รับการยอมรับและปฏิบัติกันทั่วไปในประเทศต่างๆโดยการกำหนดเป็นกฎหมายบังคับกับการประกอบกิจการอุตสาหกรรมประเภทต่างๆที่ก่อให้เกิดมลพิษต่อสิ่งแวดล้อมการนำเอากลไกและเครื่องมือทางด้านเศรษฐศาสตร์เข้ามาใช้ในการแก้ปัญหาเรื่องการคุ้มครองสิ่งแวดล้อมกับระบบเศรษฐกิจแบบตลาดเป็นเรื่องหนึ่งที่น่าสนใจและได้ใช้กันอยู่ทั่วไปในประเทศต่างๆเพื่อสนับสนุนการให้สิ่งจูงใจต่อผู้ประกอบการเช่นมาตรการลดภาษีนำเข้าให้กับวัสดุอุปกรณ์หรือเครื่องมือที่ทำให้ปัญหาสิ่งแวดล้อมลดลงมาตรการให้รางวัลกับผู้ประกอบการที่ให้ความสำคัญกับสิ่งแวดล้อมและมาตรการเก็บค่าบริการบำบัดน้ำเสียหรือมูลฝอย

วิธีหนึ่งที่ช่วยในการควบคุมสิ่งแวดล้อมคือการใช้ภาษีสิ่งแวดล้อมโดยจัดเก็บจากกิจกรรมหรือการดำเนินการของผู้ก่อให้เกิดมลพิษและนำเงินที่ได้ไปใช้สนับสนุนส่งเสริมโครงการต่างๆของรัฐเพื่อการมีสิ่งแวดล้อมที่ดีนอกจากนี้การจัดเก็บภาษีสิ่งแวดล้อมถือเป็นการแก้ไขข้อผิดพลาดของกลไกตลาดในการประเมินค่าการบริการด้านสิ่งแวดล้อมหากมีการจัดระบบภาษีสิ่งแวดล้อมให้ดีเพียงพอแล้วก็จะทำให้ความพยายามในการดำเนินการที่ก่อให้เกิดมลพิษนั้นลดน้อยลง

3. มาตรการทางกฎหมายในการจัดให้มีกองทุนสิ่งแวดล้อมเนื่องจากมลพิษทางสิ่งแวดล้อมบางลักษณะไม่แสดงผลต่อผู้ได้รับมลพิษนั้นในทันทีมาตรการนี้เป็นประโยชน์ต่อการเตรียมการเพื่อเป็นค่าใช้จ่ายให้แก่หน่วยงานของรัฐในการดำเนินการบูรณะฟื้นฟูระบบสิ่งแวดล้อมเป็นพิษและเพื่อเป็นค่าใช้จ่ายในการจัดให้มีมาตรการป้องกันและแก้ไขผลกระทบที่เกิดจากมลพิษทั้งในระยะสั้นและระยะยาวสำหรับการกำหนดเรื่องกองทุนสิ่งแวดล้อมมีข้อคำนึงในเรื่องของที่มาของเงินกองทุนวัตถุประสงค์ในการใช้จ่ายเงินกองทุนและคณะกรรมการกองทุนมลพิษบางประเภทเช่นมลพิษทางอากาศจากสารพิษของโรงงานที่กระจายไปรอบ ๆ โรงงานทำให้มีการสะสมของสารพิษและยังไม่แสดงอาการออกมาโดยทันทีตราบใดที่การสะสมของสารพิษที่อยู่ในร่างกายยังอยู่ในปริมาณที่ร่างกายจะทนได้การนำมาตรการทางกฎหมายในการจัดให้มีกองทุนสิ่งแวดล้อมมาใช้เป็นมาตรการหนึ่งในการเตรียมการเพื่อเป็นค่าใช้จ่ายให้แก่หน่วยงานของรัฐในการดำเนินการบูรณะฟื้นฟูระบบสิ่งแวดล้อมเป็นพิษและเพื่อเป็นค่าใช้จ่ายในการจัดให้มีมาตรการป้องกันและแก้ไขผลกระทบที่เกิดจากมลพิษนั้นทั้งในระยะสั้นและระยะยาว

4. มาตรการทางกฎหมายในการบังคับการให้เป็นไปตามกฎหมายในกรณีเกิดปัญหาสิ่งแวดล้อมประกอบด้วยมาตรการทางปกครองมาตรการทางอาญาและมาตรการทางแพ่งกล่าวคือในการบังคับใช้กฎหมายเกี่ยวกับสิ่งแวดล้อมจำเป็นต้องมีการใช้อำนาจวินิจฉัยสั่งการทางปกครองของรัฐเพื่อควบคุมและบังคับการให้เป็นไปตามกฎหมายในขณะเดียวกันก็จำเป็นต้องมีการใช้อำนาจทางอาญาเพื่อป้องกันและปราบปรามการกระทำอันเป็นความผิดและการใช้อำนาจบังคับทางแพ่งในกรณีที่มีการเรียกร้องค่าเสียหายเพื่อการเยียวยาความเสียหายอันเกิดแก่สาธารณะ

4.1 มาตรการทางปกครองอำนาจในทางปกครองของพนักงานเจ้าหน้าที่ตามกฎหมายเกี่ยวกับสิ่งแวดล้อมมีวัตถุประสงค์เพื่อประโยชน์ในการคุ้มครองและดูแลรักษาสิ่งแวดล้อมเช่นเดียวกับบทบังคับทางอาญาในบางกรณีพนักงานเจ้าหน้าที่อาจจำเป็นต้องมีการใช้กฎหมายเกี่ยวกับสิ่งแวดล้อมที่มีทั้งมาตรการทางอาญาและทางปกครองควบคู่กันไป

4.2 มาตรการทางอาญาเป็นมาตรการที่กำหนดบทลงโทษสำหรับผู้ฝ่าฝืนหรือไม่ปฏิบัติตามมาตรการในการคุ้มครองสิ่งแวดล้อมหรือกำหนดห้ามกระทำการเพื่อวัตถุประสงค์ในการคุ้มครองสิ่งแวดล้อมไม่ให้ถูกทำลายโดยวิธีการใด ๆ โดยกฎหมายอาจกำหนดข้อยกเว้นไว้ด้วยก็ได้สำหรับบทลงโทษซึ่งนอกจากจะเป็นโทษจำคุกและโทษปรับแล้วยังมีบทลงโทษโดยการรับทรัพย์สินที่บุคคลนั้นได้กระทำความผิดอีกต่างหากด้วยก็ได้

4.3 มาตรการทางแพ่งเป็นการที่รัฐให้สิทธิทางกฎหมายแก่ประชาชนเพื่อให้มีส่วนร่วมในการอนุรักษ์ทรัพยากรและสิ่งแวดล้อมโดยการรับรองให้ประชาชนหรือองค์กรของประชาชนมีสิทธิในการฟ้องร้องต่อศาลเพื่อให้ได้รับการเยียวยาในกรณีที่มีการละเมิดสิทธิในสิ่งแวดล้อมมาตรการทางแพ่งมีประเด็นเกี่ยวข้องที่ต้องพิจารณาเช่นเรื่องการพิสูจน์ความสัมพันธ์ระหว่างการกระทำละเมิดว่ามีผลทำให้ก่อให้เกิดความเสียหายจริงหรือไม่เรื่องการขอข้อเท็จจริงหรือความเห็นจากพยานบุคคลหรือพยานผู้เชี่ยวชาญเพื่อพิสูจน์ถึงการก่อให้เกิดมลพิษและผลเสียหายที่เกิดขึ้นต่อสภาพแวดล้อมเรื่องมลพิษที่สะสมในร่างกายเป็นระยะเวลาหนึ่งก่อนที่จะแสดงอาการออกมาและเรื่องการฟ้องคดีแบบกลุ่ม (class action) (Ratchada Nimpongsak, 2009)

5. มาตรการจูงใจในการอนุรักษ์ทรัพยากรธรรมชาติและสิ่งแวดล้อมปัญหาความเสื่อมโทรมของทรัพยากรธรรมชาติและสิ่งแวดล้อมนั้นจำเป็นจะต้องได้รับความร่วมมือในการดำเนินงานแก้ไขทั้งในภาครัฐบาลผู้ประกอบการและประชาชนโดยทั่วไปดังนั้นแนวทางการจัดการหรือแนวทางการอนุรักษ์จึงต้องเข้าไปแทรกแซงอยู่ในพฤติกรรมของผู้ใช้ประโยชน์ทรัพยากรธรรมชาติและสิ่งแวดล้อมดังกล่าวโดยการสร้างแรงจูงใจทางด้านเศรษฐกิจขึ้นซึ่งวิธีนี้จะทำให้การอนุรักษ์เป็นส่วนหนึ่งของการพัฒนาเพราะจะเป็นการให้ความเป็นธรรมในการกระจายต้นทุนและผลประโยชน์ในการอนุรักษ์และการใช้ทรัพยากรธรรมชาติและสิ่งแวดล้อมโดยวิธีการต่างๆ[[1]](#footnote-1)

**2.**

**ข้อ 2.1** สภาพปัญหาและสาเหตุของปัญหา

ในปัจจุบันแหล่งกำเนิดของมลพิษทางอากาศในประเทศไทยประกอบด้วยการจราจรอุตสาหกรรมการก่อสร้างการเผาชีวมวลไฟป่าและมลพิษข้ามแดนโดยในเขตเมืองกรมควบคุมมลพิษได้เคยรายงานผลการศึกษาวิจัยซึ่งอ้างถึงผลการตรวจวัดองค์ประกอบของฝุ่นละเอียดจากตำแหน่งต่าง ๆ ในพื้นที่กรุงเทพมหานครแสดงให้เห็นว่าแหล่งกำเนิดของฝุ่นละเอียด (PM ๒.๕) ในพื้นที่กรุงเทพมหานครมาจากไอเสียรถยนต์ที่ใช้น้ำมันดีเซลเป็นหลัก (ประมาณร้อยละ ๒๕-๕๐) ทั้งในส่วนที่เป็นฝุ่นปฐมภูมิซึ่งเกิดขึ้นการการเผาไหม้จากเครื่องยนต์โดยตรงและฝุ่นทุติยภูมิซึ่งมาจากปฏิกิริยาเคมีในบรรยากาศของก๊าซที่ปล่อยออกมาจากท่อไอเสียมาจากการเผาชีวมวลประมาณร้อยละ ๒๕-๓๕ และในส่วนที่เหลือมาจากโรงงานอุตสาหกรรมและอื่น ๆ โดยค่าที่วัดได้จะแตกต่างกันไปตาม แต่ช่วงเวลาที่ตรวจวัดและย่านที่ตรวจวัด

ดังนั้นการแก้ไขปัญหาจึงจำเป็นต้องพิจารณาจากต้นเหตุของปัญหาในแต่ละพื้นที่ด้วยโดยกฎหมายในปัจจุบันได้กำหนดมาตรการเพื่อดำเนินการลดมลพิษจากแหล่งกำเนิดประเภทการจราจรอุตสาหกรรมอยู่ด้วยแล้วและได้มีมาตราที่ให้อำนาจนายกรัฐมนตรีสั่งการเพื่อระงับกิจกรรมใด ๆ อันก่อมลพิษโดยเร่งด่วนซึ่งก็จะครอบคลุมเหตุของฝุ่นละอองทุกประเภทได้อย่างไรก็ตามหากพิจารณาในรายละเอียดปรากฏว่ายังไม่ได้มีการใช้นำข้อกฎหมายที่มีอยู่แล้วไปดำเนินการในหลายส่วนตามที่จะกล่าวถึงในข้อต่อไป

**ข้อ 2.2** หลักการที่เกี่ยวกับมาตรการทางกฎหมายในการเยียวยาผู้ที่ได้รับผลกระทบจากฝุ่นมลพิษ

การเยียวยาผู้ที่ได้รับผลกระทบจากฝุ่นมลพิษจากความเสียหายอันเกิดจากการละเมิดสิทธิในสิ่งแวดล้อม (Environmental Rights) ซึ่งในปัจจุบันเป็นสิทธิที่กำหนดไว้ในรัฐธรรมนูญดังนั้นหากมีการละเมิดเกิดขึ้นและส่งผลเสียหายต่อสิทธิในสิ่งแวดล้อมของบุคคลใดมาตรการทางกฎหมายจะมีส่วนสำคัญในลักษณะที่เป็นเครื่องมือในการเยียวยาความเสียหายต่อบุคคลนั้นเพื่ออำนวยความยุติธรรมด้านสิ่งแวดล้อม (Environmental Justice) ให้เกิดขึ้นโดยวัตถุประสงค์ที่สำคัญคือการเยียวยาแก่ผู้ที่ได้รับความเสียหายจากฝุ่นมลพิษการป้องกันและยับยั้งการเกิดขึ้นของฝุ่นมลพิษในอนาคตและการพัฒนาอากาศสะอาดอย่างยั่งยืนโดยมาตรการทางกฎหมายที่เกี่ยวข้องกับการเยียวยาความเสียหายจากมลพิษทางอากาศจะประกอบด้วยมาตรการป้องกันและมาตรการแก้ไขซึ่งจะกล่าวดังต่อไปนี้

1 มาตรการทางกฎหมายที่เกี่ยวข้องกับฝุ่นมลพิษสามารถแบ่งออกเป็น 2 มาตรการ ดังนี้

1.1 มาตรการทางกฎหมายในการป้องกัน (Preventive Measures)

มาตรการในการป้องกันมีลักษณะเป็นการกำหนดสิ่งที่ต้องการทำและสิ่งที่กระทำมิได้ภายใต้บังคับของบทบัญญัติตามกฎหมายการกำหนดกฎระเบียบ (Regulations) ให้ปฏิบัติตามนั้นมีความสำคัญต่อการควบคุมและป้องกันปัญหามลพิษทางอากาศและการกำหนดกฎระเบียบดังกล่าวจะมีผลเป็นการแก้ปัญหามลพิษอย่างยั่งยืนอันเป็นวัตถุประสงค์ประการหนึ่งของการเยียวยาความเสียหายตามหลักเรื่องละเมิดในเรื่องการป้องปรามและยับยั้งการกระทำละเมิดและการก่อให้เกิดความเสียหายอย่างไรก็ดีการแก้ปัญหาฝุ่นมลพิษโดยการออกกฎระเบียบดังกล่าวนั้นต้องอาศัยการบังคับใช้กฎหมาย (Enforcement) ที่เข้มงวดจากเจ้าหน้าที่ของรัฐเช่นการความคุมมลพิษที่ออกมาจากท่อไอเสียรถยนต์เพื่อควบคุมและเยียวยาประชากรที่ได้รับผลกระทบจากฝุ่นมลพิษอันเกิดจากการเผาไหม้ของรถยนต์ที่ไม่สมบูรณ์เป็นต้นจึงจำเป็นต้องอาศัยการบังคับใช้กฎหมายอย่างเข้มงวดโดยเจ้าพนักงานตำรวจและเจ้าหน้าที่ของรัฐอื่น ๆ ที่เกี่ยวข้องมิฉะนั้นการควบคุมมลพิษทางอากาศจะไม่มีประสิทธิภาพอันส่งผลให้ไม่เกิดการเยียวยาความเสียหายแก่ผู้ที่ได้รับผลกระทบตามวัตถุประสงค์ของการเยียวยาตามกฎหมาย

1.2 มาตรการทางกฎหมายในการแก้ไข (Corrective Measures)

มาตรการในการแก้ไขหรือมาตรการทางกฎหมายที่เกี่ยวกับการเยียวยา (Reparative Measures) ให้ความสำคัญต่อสิทธิที่จะได้รับการเยียวยาดังนั้นสิทธิดังกล่าวจึงเป็นสิทธิขั้นพื้นฐานของมนุษย์ที่จะได้รับในกรณีที่บุคคลถูกกระทำละเมิดทฤษฎีความรับผิดเพื่อละเมิดที่นำมาใช้ในคดีสิ่งแวดล้อมค่าสินไหมทดแทนนั้นอาจมีลักษณะเป็นการชดใช้ตามหลักละเมิดทั่วไปคือการชดใช้อย่างใด ๆ เพื่อทำให้ผู้เสียหายกลับสู่สถานะเดิมหรือใกล้เคียงสถานะเดิมให้มากที่สุดเพื่อประโยชน์ของผู้เสียหายตามวัตถุประสงค์ของกฎหมายลักษณะละเมิดที่มุ่งต้องการให้ผู้ที่ได้รับความเสียหายจากการกระทำละเมิดของผู้อื่นได้รับการเยียวยาในความเสียหายเช่นนั้นให้ดีที่สุดเสมือนหนึ่งว่าไม่เคยเกิดการละเมิดนั้นมาก่อนเลย

2. หลักนิติเศรษฐศาสตร์กับการเยียวยาความเสียหายต่อสิ่งแวดล้อม (Economic Analysis of Environmental Harms)

หลักนิติเศรษฐศาสตร์ หมายความถึง การจัดสรรทรัพยากรในสังคมอย่างมีประสิทธิภาพโดยอาศัยกฎหมายเป็นเครื่องมือในการเปลี่ยนแปลงพฤติกรรมของคนให้เกิดประโยชน์สูงสุดต่อสังคมโดยแนวคิดดังกล่าวสามารถนำมาปรับใช้กับกฎหมายหลากหลายด้านตัวอย่างเช่นนิติเศรษฐศาสตร์กับการกำหนดค่าเสียหายในคดีละเมิดโดยการใช้หลักนิติเศรษฐศาสตร์ในการกำหนดค่าเสียหายเพื่อละเมิดในมูลค่าที่สามารถจูงใจให้บุคคลใช้ความระมัดระวังในระดับที่เหมาะสมเพื่อไม่ให้เกิดความเสียหายต่อบุคคลอื่นเป็นต้น

สำหรับความเสียหายต่อสิ่งแวดล้อมจะมีความแตกต่างจากละเมิดทั่วไปทั้งในด้านการดำเนินคดีและลักษณะของความเสียหายโดยแบ่งประเภทได้เป็นความเสียหายทางสิ่งแวดล้อมที่ส่งผลกระทบต่อบุคคลหรือกลุ่มบุคคลหรือเรียกได้ว่าเป็นความเสียหายตามหลักทั่วไปเรื่องละเมิด (Traditional Damage) และความเสียหายทางสิ่งแวดล้อมที่ส่งผลกระทบต่อระบบนิเวศน์ (Ecological Damage) เมื่อพิจารณาตามหลักนิติเศรษฐศาสตร์ที่เกี่ยวข้องกับกฎหมายสิ่งแวดล้อมจะเห็นได้ว่าการนำหลักนิติเศรษฐศาสตร์มาใช้เกี่ยวกับมลพิษทางสิ่งแวดล้อมนั้นมีผลต่อการตัดสินใจของบุคคลในการตัดสินใจป้องกันความเสียหายที่อาจเกิดขึ้นจากการปล่อยมลพิษที่สาธารณะซึ่งโดยหลักแล้วหากปราศจากกฎระเบียบการบังคับใช้กฎระเบียบอย่างเหมาะสมและความรับผิดในกรณีที่ก่อความเสียหายต่อผู้อื่นแล้วผู้ที่จะก่อมลพิษ (Prospective Pollutant) เช่นโรงงานอุตสาหกรรมต่าง ๆ ก็จะไม่เกิดแรงจูงใจในการจัดการหรือกำจัดของเสียก่อนปล่อยสู่ที่สาธารณะอันเป็นสาเหตุการเกิดขึ้นของฝุ่นมลพิษ เป็นต้น

**ข้อ 2.3** กฎหมายของประเทศสหรัฐอเมริกา

1. รัฐบัญญัติอากาศสะอาด (The Clean Air Act)

- รัฐบัญญัติอากาศสะอาดของประเทศสหรัฐอเมริกาถูกตราขึ้นเมื่อปี ค.ศ. 1970 และมีการแก้ไขเพิ่มเติมให้มีมาตรการที่สามารถอำนวยความยุติธรรมให้แก่ประชาชนเกี่ยวกับสิทธิในอากาศสะอาดและสิทธิอื่น ๆ ที่เกี่ยวข้องกับการละเมิดอากาศสะอาดโดยการแก้ไขเพิ่มเติมรัฐบัญญัติอากาศสะอาดมีวัตถุประสงค์หลักเพื่อสนับสนุนประชาชนให้มีสิทธิในการเรียกร้องการบังคับใช้กฎหมายในการควบคุมมลพิษอย่างรวดเร็วและทันท่วงทีรัฐบัญญัติฉบับนี้ยังได้กำหนดให้มีหน่วยงานคุ้มครองสิ่งแวดล้อม(Environmental Protection Agency (EPA) ให้มีหน้าที่ในการปกป้องและคุ้มครองสิ่งแวดล้อมด้านอากาศและภายใต้รัฐบัญญัติฉบับนี้ประชาชนมีสิทธิในการนำคดีขึ้นสู่ศาลแห่งรัฐบาลกลาง (Federal Court) ในกรณีที่หน่วยงานคุ้มครองสิ่งแวดล้อม (Environmental Protection Agency (EPA) ละเว้นการปฏิบัติหน้าที่หรือปฏิบัติหน้าที่ล่าช้า

- รัฐบัญญัติว่าด้วยความรับผิดการชดเชยและความรับผิดทางสิ่งแวดล้อมอย่างครอบคลุม (The Comprehensive Environmental Response, Com pensation, and Liability Act (CERCLA))

รัฐบัญญัติฉบับนี้เรียกอีกชื่อหนึ่งว่า Superfund มีวัตถุประสงค์หลักในการกำหนดมาตรการทางกฎหมายเพื่อให้หน่วยงานของรัฐมีอำนาจและหน้าที่ในการจัดการกับปัญหามลพิษทางสิ่งแวดล้อมในรูปแบบต่าง ๆ ได้อย่างมีประสิทธิภาพมากยิ่งขึ้นโดยกฎหมายฉบับนี้หน่วยงานคุ้มครองสิ่งแวดล้อม (Environmental Protection Agency (EPA)) มีอำนาจหน้าที่ในการตรวจสอบดูแลทำความสะอาดและฟื้นฟูพื้นที่ในประเทศที่มีการปนเปื้อนของสารพิษหรือเป็นบริเวณที่มีการสะสมของสารพิษตั้งแต่ในอดีตจนอาจก่อให้เกิดความเสียหายขึ้นหากไม่ได้รับการฟื้นฟูหน่วยงานคุ้มครองสิ่งแวดล้อม (Environmental Protection Agency (EPA) ยังมีอำนาจหน้าที่ในการบังคับให้ผู้ที่ต้องรับผิดชอบในการทำความสะอาดพื้นที่ดังกล่าวและขจัดสารพิษที่เป็นสาเหตุของมลพิษให้กลับคืนดีดังเดิมรวมถึงมีอำนาจในการเรียกร้องค่าชดเชยจากบุคคลดังกล่าวเพื่อเยียวยาความเสียหายต่อสิ่งแวดล้อมที่เกิดขึ้นได้โดยสามารถฟ้องร้องได้จากผู้ที่มีส่วนเกี่ยวข้องในการก่อให้เกิดความเสียหายทั้งในอดีตและปัจจุบันกฎหมายฉบับนี้มีวัตถุประสงค์ในการแก้ปัญหาที่เกิดขึ้นต่อสิ่งแวดล้อมแบบองค์รวมโดยมุ่งฟื้นฟูทั้งระบบนิเวศน์และระบบชีววิทยาให้กลับคืนสู่สมดุลดังเดิม

2. กฎหมายของประเทศจีน

- ประมวลกฎหมายแพ่งของประเทศจีน (Civil Code of China)

เมื่อปี ค.ศ. 2009 ประเทศจีนได้มีการแก้ไขกฎหมายใหม่เกี่ยวกับความรับผิดทางละเมิดและได้บังคับใช้ในเดือนมกราคม ค.ศ. 2021 การแก้ไขกฎหมายฉบับนี้ได้มีการผสมผสานความรับผิดในด้านสิ่งแวดล้อมเอาไว้ด้วยถึงแม้ว่าการประกันความรับผิดเรื่องสิ่งแวดล้อมในประเทศจีนยังไม่เป็นที่ยอมรับมากนักหาก แต่รัฐบาลได้ทำการสนับสนุนและให้ความร่วมมือในการให้ความสำคัญเกี่ยวกับความรับผิดในด้านสิ่งแวดล้อมไว้อย่างชัดเจนดังจะเห็นได้จากมาตรการเยียวยาที่มีการกำหนดไว้ในกฎหมายความรับผิดเกี่ยวกับละเมิดมาตรการการเยียวยาผู้ได้รับความเสียหายจากการเกิดมลพิษทางสิ่งแวดล้อมมิใช่ระบุไว้ แต่ในทางทฤษฎีหาก แต่การปฏิบัตินั้นมีความจำเป็นอย่างยิ่งในการให้ความสำคัญดังเช่นกรณีน้ำมันรั่วไหลลงสู่ทะเลก็ได้มีการกำหนดมาตรการเยียวยาผู้เสียหายออกมาในรูปของการทำข้อตกลงระหว่างประเทศ เป็นต้น

มาตรการเยียวยาผู้เสียหายจากมลพิษทางสิ่งแวดล้อมของประเทศจีนนั้นได้มีการกำหนดไว้เป็นรูปธรรมในลักษณะกฎหมายอย่างไรก็ตามได้มีการแบ่งลักษณะเฉพาะของการกำเนิดความเสียหายอันเนื่องมาจากมลพิษสิ่งแวดล้อมไว้ 2 ประเภท คือ

1) ความเสียหายที่เกิดขึ้นตามประเพณีอันมีลักษณะทั่วไปซึ่งอาจทำให้เกิดความเจ็บส่วนตัวหรือก่อให้เกิดความเสียหายแก่ทรัพย์สินได้

2) ความเสียหายเชิงระบบนิเวศน์อันเป็นความเสียหายที่เกิดขึ้นได้ตามธรรมชาติ

**ข้อ 2.4** การกำหนดค่าสินไหมทดแทนและรูปแบบการเยียวยาที่เหมาะสมสำหรับคดีฝุ่นมลพิษ

การปรับใช้เรื่องค่าเสียหายจะถูกกำหนดในรูปของคำพิพากษาที่จะกำหนดให้ผู้ทำละเมิดต้องชดใช้ค่าเสียหายตามความเสียหายที่เกิดขึ้นและหากเป็นไปตามหลักนิติเศรษฐศาสตร์การคํานวณค่าเสียหายต้องพิจารณาถึงเหตุแห่งปัจจัยอันเป็นแรงจูงใจให้ผู้คนกระทำความผิดหรือกระทำการอันเป็นการฝ่าฝืนต่อบทบัญญัติของกฎหมายด้วยโดยพิจารณาจากพฤติกรรมและลักษณะของกฎหมายในขณะนั้นว่ามีความสอดคล้องเกี่ยวเนื่องกับบริบททางสังคมหรือไม่หากไม่เป็นเช่นนั้นแล้วการคำนวณค่าเสียหายก็ย่อมที่จะเป็นไปได้ตามปกติในเพียงการเยียวยาเบื้องต้นเท่านั้นกล่าวคือเป็นการคำนวณค่าเสียหายตามกฎหมายแพ่งหรือเป็นการลงโทษหาก แต่ไม่สามารถทำให้คนในสังคมปรับเปลี่ยนพฤติกรรมได้เนื่องจากไม่มีตัวบ่งชี้ที่เป็นรูปธรรมอันมาจากกระบวนการวิเคราะห์ทางกฎหมายโดยวิธีทางเศรษฐศาสตร์

เมื่อพิจารณาจากหลักเรื่องนิติเศรษฐศาสตร์จะเห็นได้ว่าทั้งเรื่องกฎระเบียบที่ใช้บังคับเพื่อควบคุมเช่นกฎหมายควบคุมมลพิษทางน้ำการปล่อยควันดำหรือการเผา ไหม้ของเครื่องยนต์ที่ก่อให้เกิดมลพิษซึ่งหากผู้ใดฝ่าฝืนเป็นหลักที่มีความสำคัญในการป้องกันมลพิษการกำหนดหน้าที่และความรับผิดในการชดใช้เยียวยาเป็นหลักสำคัญในการแก้ไขความเสียหายอันเกิดจากมลพิษกล่าวได้ว่าทั้งหลักกฎระเบียบและหลักความรับผิดนั้นเป็นองค์ประกอบสำคัญในการปรับเปลี่ยนพฤติกรรมของมนุษย์อันส่งผลต่อการอนุรักษ์และคุ้มครองสิ่งแวดล้อมรวมถึงสำคัญต่อการคุ้มครองสิทธิของมนุษย์อันเกี่ยวข้องกับสิ่งแวดล้อมอีกด้วย

รูปแบบการเยียวยาที่เหมาะสมในคดีฝุ่นมลพิษหรือคดีสิ่งแวดล้อมนั้นการเยียวยาการแก้ไขสถานการณ์ปัญหาฝุ่นมลพิษจำเป็นต้องอาศัยความร่วมมือจากหน่วยงานที่เกี่ยวข้องทุกฝ่ายโดยจำเป็นต้องมีการจัดทำแผนปฏิบัติการตามแผนการควบคุมมลพิษในแต่ละพื้นที่การตรวจสอบคุณภาพอากาศและแจ้งเตือนสถานการณ์มลพิษให้กับหน่วยงานในพื้นที่อย่างเป็นระบบทั้งนี้ในภาคประชาชนซึ่งมีบทบาทสำคัญในการสะท้อนให้เห็นถึงปัญหาทั้งที่ประชาชนสามารถร่วมมือกันในการปกป้องและคุ้มครองสิ่งแวดล้อมในชุมชนของตนเองตลอดจนการเรียกร้องให้รัฐได้อำนวยความยุติธรรมด้านสิ่งแวดล้อม (Environmental Justice) รวมถึงให้รัฐได้จัดให้มีการเยียวยาที่เหมาะสมและมีประสิทธิภาพเมื่อเกิดความเสียหายต่อสิ่งแวดล้อมขึ้นในเขตชุมชนของตน

ดังนั้นจะเห็นได้ว่ากฎหมายสิ่งแวดล้อมที่มีอยู่ในปัจจุบันเกิดจากการเคลื่อนไหวของคนในสังคม (Social Movement) ซึ่งชาวบ้านหรือผู้อยู่อาศัยในชุมชนแต่ละชุมชนย่อมเป็นผู้ที่ใกล้ชิดและได้ประโยชน์จากสิ่งแวดล้อมบริเวณดังกล่าวมากที่สุดและในทางตรงกันข้ามเมื่อมีกิจกรรมใด ๆ ที่ส่งผลเสียหายต่อสิ่งแวดล้อมในชุมชนชาวบ้านหรือผู้อยู่อาศัยในชุมชนย่อมเป็นผู้ที่ได้รับผลกระทบใกล้ชิดมากที่สุดและต้องได้รับการเยียวยาอย่างเหมาะสมดังนั้นการเยียวยาโดยใช้ชุมชนเป็นฐาน (Community Based Reparations) ซึ่งมุ่งเน้นในการอำนวยความยุติธรรมด้านสิ่งแวดล้อมผ่านหลักความยุติธรรมเชิงสมานฉันท์ (Restorative Justice) โดยต้องจัดให้มีทั้งการฟื้นฟู (Restoration) การแสดงความเคารพ (Respect) และการคุ้มครองผู้ที่มีรายได้น้อยและชนกลุ่มน้อยในสังคมอย่างเท่าเทียมกันนอกเหนือจากการเยียวยาตามหลักเรื่องละเมิดทั่วไปมากกว่าการลงโทษผู้กระทำความผิด แต่เพียงประการเดียวนอกจากนี้การเยียวยาโดยใช้ชุมชนเป็นฐานนั้นต้องคำนึงถึงสิทธิของชุมชนทั้งในลักษณะสิทธิของสิ่งแวดล้อมโดยตัวของสิ่งแวดล้อมนั้นเองเช่นการดูแลรักษาฟื้นฟูและบำบัดสภาพแวดล้อมให้อยู่ในลักษณะที่อุดมสมบูรณ์และสิทธิของสิ่งแวดล้อมในลักษณะที่มีความสัมพันธ์กับมนุษย์ที่อาศัยอยู่ในชุมชนนั้น ๆ ตัวอย่างเช่นสิทธิในการรับรู้ข้อมูล (The Right to Know) ซึ่งรวมถึงข้อมูลในลักษณะที่เป็นข้อเท็จจริงในลักษณะที่เป็นผลกระทบต่อสุขภาพอันอาจเกิดจากการอาศัยอยู่ในชุมชนที่มีสภาพแวดล้อมที่ปกคลุมด้วยมลพิษและสิทธิของชุมชนที่จะได้รับการดูแลและเยียวยาจากรัฐในการปกป้องและคุ้มครองสิ่งแวดล้อมในชุมชนสำหรับประชาชนในรุ่นต่อไปในอนาคต เป็นต้น

**2.5** ข้อเสนอแนะ

ผู้วิจัยมีข้อเสนอแนะดังนี้ควรมีการตรากฎหมายละเมิดด้านสิ่งแวดล้อมโดยตรงเพื่อปรับเรื่องความรับผิดและการกำหนดค่าสินไหมทดแทนโดยมาตรการในเรื่องความรับผิดต้องมีการแก้ไขให้มีหลักการเรื่องความรับผิดอันเกิดจากการกระทำละเมิดร่วมโดยประมาทเลินเล่อและการชดใช้เยียวยานั้นต้องสองคล้องกับความเสียหายรวมถึงหลักค่าเรียกค่าเสียหายเชิงลงโทษและค่าเสียหายกรณีที่ความเสียหายยังไม่ปรากฏแก่โจทก์อย่างชัดเจนหากโจทก์มีความสี่ยงต่อสุขภาพอันเกิดจากกิจการของจำเลยทั้งนี้การเยียวยานั้นต้องคำนึงถึงการกลับคืนสู่ฐานะเดิมการป้องปรามและการลงโทษรวมถึงการอ่านวยความยุติธรรมเชิงสมานฉันท์และควรส่งเสริมให้มีการตรวจสอบการทำงานของหน่วยงานของรัฐโดยเอกชนโดยเปิดโอกาสให้ประชาชนได้มีสิทธิฟ้องร้องหน่วยงานของรัฐได้โดยไม่ต้องมีความเสียหายโดยตรงหาก แต่เป็นความเสียหายอันเกิดจากการละเมิดต่อสิทธิในสิ่งแวดล้อมที่ดีรวมถึงควรส่งเสริมให้มีมาตรการทางแพ่งมาตรการทางปกครองและมาตรการการเยียวยาโดยรัฐตามหลักความรับผิดโดยปราศจาความผิดหากมีความเสียหายต่อสิ่งแวดล้อมที่มีผลกระทบต่อมหาชนและรัฐควรมีมาตรการในการเยียวยาหรือบรรเทาผลกระทบอันเกิดจากความเสี่ยงของกิจกรรมที่ก่อให้เกิดฝุ่นมลพิษเช่นการจัดให้มีโครงการ Health Monitoring ให้ประชาชนที่อาศัยอยู่บริเวณที่มีค่าฝุ่นสูงเป็นต้นเพราะท้ายที่สุดค่าใช้จ่ายอันเกิดจากสุขภาพที่เสียไปของประชาชนจะตกอยู่ที่รัฐบาลเองและเนื่องจากปัญหาสิ่งแวดล้อมในแต่ละพื้นที่มีปัญหาหลากหลายรูปแบบไม่เหมือนกันดังนั้นจึงควรจะมีการกำหนดค่ามาตรฐานคุณภาพสิ่งแวดล้อมและมาตรฐานการควบคุมมลพิษจากแหล่งกำเนิดโดยใช้นโยบายในการใช้เทคโนโลยีในการจัดการเข้าร่วมด้วยซึ่งจะทำให้สามารถกำหนดความแตกต่างในปัญหามลพิษทางอากาศซึ่งแตกต่างจากปัญหามลพิษประเภทอื่น[[2]](#footnote-2)

1. มาตรการทางกฎหมายเพื่อส่งเสริมการมีส่วนร่วมของโรงงานอุตสาหกรรมในการ อนุรักษ์ทรัพยากรธรรมชาติและสิ่งแวดล้อม [file:///C:/Users/User/Downloads/0927052943.pdf สืบค้น](file:///C:/Users/User/Downloads/0927052943.pdf%20สืบค้น)เมื่อวันที่ 6 เมษายน 2565 [↑](#footnote-ref-1)
2. มาตรการทางกฎหมายเพื่อส่งเสริมการมีส่วนร่วมของโรงงานอุตสาหกรรมในการ อนุรักษ์ทรัพยากรธรรมชาติและสิ่งแวดล้อม [file:///C:/Users/User/Downloads/jsociallaw,.pdf สืบค้น](file:///C:/Users/User/Downloads/jsociallaw,.pdf%20สืบค้น)มาวันที่ 6 เมษายน 2565 [↑](#footnote-ref-2)