**1.**

**แนวคิดเกี่ยวกับกระบวนการยุติธรรมทางอาญา**

ศักดิ์ศรีความเป็นมนุษย์ (Human Dignity) เป็นหลักการพื้นฐานและสิทธิขั้นพื้นฐานที่สำคัญของหลักสิทธิมนุษยชนอธิบาย ว่ามนุษย์ทุกคนที่เกิดมาด้วยความมีศักดิ์ศรีที่เท่าเทียมกัน ดังนั้นการปฏิบัติต่อกันจึงต้องเคารพ ในความเป็นมนุษย์ที่เท่าเทียมกัน การทำร้ายหรือทำทรมานอย่างทารุณโหดร้าย การลงโทษ ด้วย วิธีการใด ๆ ที่เป็นการลดคุณค่าความเป็นมนุษย์หรือกระทำการใดๆ ที่เป็นการดูถูกเหยียดหยาม ศักดิ์ศรีความเป็นมนุษย์เช่น การนำคนมาเป็นทาส การค้ามนุษย์จึงเป็นสิ่งที่ไม่อาจจะยอมรับได้

หลักการและแนวความคิดในเรื่องศักดิ์ศรีความเป็นมนุษย์มีที่มาจากความเชื่อในศาสนาคริสต์ที่ว่ามนุษย์ทุกคนมีที่มาจากพระเจ้าและเป็นส่วนหนึ่งของพระเจ้า ชีวิตมนุษย์เป็นสิ่งที่ศักดิ์ สิทธิ์และได้รับความดีงามและความมีคุณค่ามาจากพระเจ้าศักดิ์ศรีความเป็นมนุษย์ไม่ได้ ขึ้นอยู่กับคุณภาพ สถานะหรือความสำเร็จใดๆ ของคนๆ นั้น ศักดิ์ศรีความเป็นมนุษย์เป็นสิ่งซึ่ง ไม่สามารถแบ่งแยกส่วนหรือโอนแก่กันได้แต่อยู่ในทุกๆ อณูแห่งความเป็นมนุษย์ประกอบเป็นเนื้อแท้ที่สำคัญของแต่ละบุคคลความเป็นมนุษย์นั้นแตกต่างจากสิ่งมีชีวิตชนิดอื่นๆ มากเพราะมนุษย์ สามารถรับรู้ถึงการมีอยู่ของพระเจ้าและรักพระเจ้าได้การยึดมั่นในศักดิ์ศรีความเป็นมนุษย์เป็นหลักการอันเป็นรากฐานแห่งความดีงามที่มนุษย์ทุกคนจะต้องปฏิบัติต่อบุคคลอื่นด้วยความเคารพ และให้เกียรติซึ่งกันและกัน และเป็นรากฐานที่สำคัญอยู่ในหลักคำสอนของศาสนาคริสต์นิกาย Catholic5

ในระดับนานาชาติแนวความคิดในเรื่องศักดิ์ศรีความเป็นมนุษย์ได้รับการรับรอง ไว้ในปฏิญญาสากลว่าด้วยสิทธิมนุษยชนประหารชีวิตและจำกัดสิทธิเสรีภาพพื้นฐานต่าง ๆ ของประชาชน แต่จะลงโทษโดยวิธีทารุณ โหดร้ายหรือประหารชีวิตในลักษณะที่เป็นการลดคุณค่าความเป็นมนุษย์ไม่ได้ เช่น การนำผู้ต้องหาหรือแม้กระทั่งจำเลยที่ถูกตัดสินว่ามีความผิดแล้วมาแถลงข่าวประจานต่อหน้าสื่อมวลชน หรือบุคคลทั่วไป หรือการประหารชีวิตด้วยวิธีการทารุณโหดร้ายหรือลดคุณค่าความเป็นมนุษย์โดยการนำศีรษะเสียบประจานไม่ได้[[1]](#footnote-1)

**กระบวนการยุติธรรมทางอาญา** คือ รากฐานประการหนึ่งของสังคมรัฐ เป็นส่วนสำคัญในการรักษา สังคมให้เที่ยงธรรม สงบสุข และปลอดภัย ด้วยการรักษาความปลอดภัยสาธารณะ บังคับใช้กฎหมายและ คุ้มครองสิทธิประชาชน สาระสำคัญของกระบวนการยุติธรรมทางอาญา ประกอบด้วย

1. **การป้องกันอาชญากรรม (preventing crime)**

สถานการณ์ของโลกในยุคปัจจุบัน มีการเปลี่ยนแปลงอย่างรวดเร็วในทุก ๆ ด้าน ไม่ว่าจะเป็นด้านเศรษฐกิจ สังคม การเมือง วัฒนธรรม และด้านเทคโนโลยีสารสนเทศ การเปลี่ยนแปลง และความเจริญเติบโตอย่างรวดเร็วดังกล่าว ก่อให้เกิดปัญหาต่างๆ ตามมาหลายประการ เช่น ปัญหา สังคม ปัญหาแรงงาน ปัญหายาเสพติด และปัญหาอาชญากรรม เป็นต้น โดยเฉพาะอย่างยิ่งปัญหา อาชญากรรมมีแนวโน้มสูงมากขึ้น ดังนั้น การท างานของตำรวจในยุคปัจจุบัน ซึ่งอยู่ในสภาวะขาด แคลนด้านกำลังพล และอุปกรณ์เครื่องมือเครื่องใช้ต่างๆ จึงต้องพยายามปฏิบัติหน้าที่อย่างสุด ความสามารถด้วยความเป็นตำรวจมืออาชีพ โดยมุ่งเน้นให้เกิดประสิทธิภาพสูงสุด

การแก้ไขปัญหาอาชญากรรมที่จะทำให้บรรลุเป้าหมายหรือผลสำเร็จได้นั้น ตำรวจจะต้องรู้จักการก าหนดยุทธศาสตร์หรือกลยุทธ์ในการแก้ไขปัญหาให้ “ถูกจุดและตรงประเด็น” โดยอาศัยหลักทฤษฎีหรือแนวทางที่ประสบความสำเร็จ พร้อมทั้งเทคโนโลยีมาประยุกต์ใช้ อาทิเช่น หลักทฤษฎีสามเหลี่ยมอาชญากรรม การปฏิบัติงานเชิงรุก แนวคิดการตำรวจชุมชน (ตำรวจชุมชนสัมพันธ์) การปฏิบัติการข่าวสารการสื่อสารสาธารณะgการใช้ Social media เป็นต้น ดังพระบรมราโชวาทของพระบาทสมเด็จพระจุลจอมเกล้าเจ้าอยู่หัว รัชกาลที่ 5 ความว่า

“...การจับผู้ร้ายนั้นไม่ถือเป็นความชอบ เป็นแต่นับว่าผู้นั้นได้กระทำการครบถ้วน แก่หน้าที่นั้น แต่จะถือเป็นความชอบต่อเมื่อได้ปกครองป้องกันเหตุร้ายให้ชีวิตและทรัพย์สมบัติของ ข้าแผ่นดินในท้องที่นั้น อยู่เย็นเป็นสุขพอสมควร...”

จากพระบรมราโชวาท จะเห็นได้ว่าการวางรากฐานหรือหลักการทำงานในด้านการป้องกันอาชญากรรม ที่สำนักงานตำรวจแห่งชาติและตำรวจทุกคนควรน้อมนำมาปฏิบัติ คือการ มุ่งเน้นการป้องกันอาชญากรรม (Crime Prevention) ก่อนเกิดเหตุ

ในการแก้ไขปัญหาอาชญากรรมนั้น มีทฤษฎีที่เกี่ยวข้องมากมาย แต่ “ทฤษฎี สามเหลี่ยมอาชญากรรม (Crime Triangle Theory) เป็นทฤษฎีที่อธิบายถึงสาเหตุหรือองค์ประกอบ ของการเกิดอาชญากรรมได้อย่างชัดเจน เข้าใจง่าย และเจ้าหน้าที่ตำรวจทุกระดับสามารถนำเอา แนวคิดจากทฤษฎีดังกล่าวไปกำหนดยุทธศาสตร์หรือกลยุทธ์การแก้ไขปัญหาอาชญากรรมในพื้นที่ ทั้งด้านการป้องกันและการปราบปรามอาชญากรรมได้อย่างมีประสิทธิภาพ เป็นรูปธรรม เหมาะกับสภาพความเปลี่ยนแปลงของสังคมในยุคปัจจุบันเป็นอย่างยิ่ง ทฤษฎีสามเหลี่ยมอาชญากรรม (Crime Triangle Theory) ได้อธิบายถึงสาเหตุหรือองค์ประกอบของการเกิดอาชญากรรม ประกอบด้วยด้าน ต่าง ๆ ของสามเหลี่ยม 3 ด้าน คือ

1) ผู้กระทำผิด/คนร้าย (Offender) หมายถึง ผู้ที่มีความต้องการ (Desire) จะก่อเหตุหรือ ลงมือกระทำความผิด

2) เหยื่อ (Victim)/เป้าหมาย (Target) หมายถึง บุคคล สถานที่ หรือวัตถุสิ่งของ ที่ ผู้กระทำผิดหรือคนร้ายมุ่งหมายกระทำต่อ หรือเป็นเป้าหมายที่ต้องการ

3) โอกาส (Opportunity) หมายถึง ช่วงเวลา (Time) และสถานที่ (Place) ที่เหมาะสม ที่ผู้กระทำผิดหรือคนร้าย สามารถจะลงมือกระทำความผิดหรือก่ออาชญากรรม[[2]](#footnote-2)

**(ข) การคุ้มครองสาธารณะ (protecting the public)**

ผลกระทบด้านสาธารณสุข ก่อให้เกิดปัญหาด้านการควบคุมโรคที่แรงงานต่างด้าวนำ ติดตัวมาทำงานในประเทศไทย การจำกัดผลกระทบของโรคร้ายแรงทำให้ต้องเสียงบประมาณในการ รักษาเป็นจำนวนมาก นอกจากนี้ยังมีปัญหาที่เกี่ยวกับชีวอนามัย และสภาพแวดล้อมในการทำงานของ แรงงานต่างด้าว รวมถึงปัญหาเรื่องความปลอดภัยในการทำงาน

**(ค) การช่วยเหลือเหยื่ออาชญากรรม ครอบครัวของเหยื่อและพยาน (supporting victims of crime, their families and witnesses)**

ทีมระบุตัวผู้เสียหาย วิเคราะห์ภาพเด็กที่ไม่เหมาะสมที่พบในความครอบครองของผู้กระทำความผิดเพื่อระบุค้นหาและปกป้องผู้ที่ตกเป็นเหยื่อของเด็กจากการแสวงหาประโยชน์ทางเพศและการล่วงละเมิดทางเพศ เหล่านี้มักจะเป็นเด็กที่อยู่ภายใต้การควบคุมที่ใช้งานของผู้กระทำผิด ของพวกเขาและหากไม่มีกิจกรรมนี้จะไม่พบหรือได้รับการคุ้มครอง

ทีมคุ้มครองเด็ก ทำงานเพื่อระบุและปกป้องผู้ที่ตกเป็นเหยื่อของการแสวงหาประโยชน์ทางเพศจากเด็กและการล่วงละเมิดทางเพศ ทีมคุ้มครองเด็กได้รับรายงานโดยตรงจากสาธารณชนรวมถึงเด็กเยาวชนผู้ปกครองผู้ดูแลและผู้เชี่ยวชาญเกี่ยวกับเด็กที่กําลังเป็นอยู่หรือมีความเสี่ยงที่จะถูกล่วงละเมิดทางเพศหรือถูกเอารัดเอาเปรียบ

หากคุณกังวลเกี่ยวกับเด็กที่เสี่ยงต่อการถูกแสวงหาประโยชน์ทางเพศคุณสามารถรายงานข้อกังวลของคุณโดยตรงต่อ [CEOP](https://www.ceop.police.uk/) ทีมคุ้มครองเด็กยังทำงานอย่างใกล้ชิดกับทีมปฏิบัติการของ CEOP เพื่อให้แน่ใจว่าความต้องการของผู้ที่ตกเป็นเหยื่อที่เปราะบางจะถูกจัดลำดับความสำคัญภายในกิจกรรมการดําเนินงาน

ทีมพยานผู้เชี่ยวชาญ ให้คำแนะนําจากผู้เชี่ยวชาญและการสนับสนุนการดําเนินงานแก่ทีมสืบสวนและหน่วยงานพันธมิตรในการจัดการพยานที่เปราะบางและข่มขู่รวมถึงการระบุตัวตนการจัดหมวดหมู่การปกป้องและการจัดการความเสี่ยงสำหรับอาชญากรรม NCA ทุกประเภทรวมถึงการเป็นทาสสมัยใหม่และการแสวงหาประโยชน์ทางเพศจากเด็กและการล่วงละเมิด

บริการบุคคลที่ได้รับการคุ้มครอง [ของสหราชอาณาจักร](https://nationalcrimeagency.gov.uk/what-we-do/how-we-work/providing-specialist-capabilities-for-law-enforcement/protected-persons)ให้ความคุ้มครองแก่ผู้ที่ตัดสินว่ามีความเสี่ยงที่จะเกิดอันตรายร้ายแรง สิ่งเหล่านี้อาจรวมถึงพยานเรื่องของความรุนแรงตามเกียรติยศและผู้คนในทางใดทางหนึ่งช่วยในการสืบสวนอาชญากรรมร้ายแรง[[3]](#footnote-3)

**(ง) จัดการลงโทษผู้กระทำความผิด (holding people responsible for crimes they have committed)**

ประเทศไทยเป็นประเทศหนึ่งที่มีปัญหาอาชญากรรมค่อนข้างสูง ข้อมูลสถิติการกระทำผิด กฎหมายแสดงให้เห็นว่าสภาพการณ์การกระทำผิดกฎหมายของประเทศไทยอยู่ในสภาวะที่ค่อนข้าง น่าเป็นกังวลเป็นอย่างมากว่า กระบวนการยุติธรรมไทยในปัจจุบันมีประสิทธิภาพในการแก้ไขปัญหา อาชญากรรมหรือไม่ นอกจากนี้ ยังมีข้อน่าสังเกตว่าในบรรดาผู้กระทำผิดอาญาที่เข้าสู่กระบวนการ ยุติธรรมมีทั้งผู้กระทำผิดที่เพิ่งกระทำความผิดอาญาเป็นครั้งแรก และก็มีผู้กระทำผิดอีกเป็นจำนวน มากที่เคยมีประวัติการกระทำความผิดอาญามาก่อนแล้วมาถูกจับกุมดำเนินคดีอาญาซ้ำอีก บางรายมี ประวัติการกระทำความผิดอาญาซ้ำจำนวนมากตั้งแต่ยังเป็นวัยรุ่นจนเข้าสู่วัยกลางคน บางรายถูก จับกุมมาดำเนินคดีแล้วได้รับการประกันตัวไปในชั้นพิจารณาแต่ก็กลับไปกระทำความผิดซ้ำอีกใน ระหว่างได้รับการประกันตัวโดยเฉพาะในคดียาเสพติด แม้ประเทศไทยจะมีกฎหมายเพิ่มโทษผู้กระทำ ผิดซ้ำด้วยการลงโทษผู้กระทำผิดที่มีประวัติการกระทำผิดมาก่อนให้หนักขึ้นกว่าอัตราโทษที่ศาลจะลง แก่บุคคลดังกล่าวในอัตราหนึ่งในสามหรือกึ่งหนึ่ง เช่น ประมวลกฎหมายอาญา มาตรา 92 หรือ พระราชบัญญัติยาเสพติดให้โทษ พ.ศ. 2522 มาตรา 97 เป็นต้น รวมไปถึงประมวลกฎหมายอาญา มาตรา 58 ที่ให้นำโทษที่ศาลรอการลงโทษไว้ในคดีก่อนเพื่อให้โอกาสผู้กระทำผิดกลับตัวและแก้ไข ตนเองมาบวกเข้ากับโทษในคดีหลังของผู้กระทำผิดดังกล่าวที่ไม่เข็ดหลาบกระทำผิดกฎหมายซ้ำอีก แต่บทบัญญัติดังกล่าวก็ยังไม่สามารถหยุดยังการกระทำความผิดอาญาซ้ำหลังจากพ้นโทษได้ จากการศึกษาพบว่า สาเหตุการกระทำผิดซ้ำของผู้กระทำผิดกฎหมายในประเทศไทย ประกอบไปด้วยสาเหตุหลัก 2 สาเหตุหลัก

สาเหตุแรกคือ สาเหตุทางสังคม เช่น ปัญหาครอบครัว ปัญหาการขาดการศึกษา ปัญหาการว่างงาน การติดยาเสพติด การหารายได้ด้วยการค้ายาเสพติด การเลียนแบบพฤติกรรม สภาพแวดล้อมที่เต็มไปด้วยอบายมุข และปัญหาด้านทัศนคติส่วนบุคคลอื่น ๆ เช่น การต้องการทำงานง่าย ๆ แต่ได้เงินมาก เป็นต้น สำหรับ

สาเหตุที่สอง คือ สาเหตุจากปัญหาในกระบวนการยุติธรรมของไทยเองที่ไม่สามารถปฏิบัติให้สอดคล้องกับทฤษฎีการลงโทษทางทัณฑวิทยา ทั้งสี่ทฤษฎี ได้แก่ ทฤษฎีแก้แค้นทดแทน ทฤษฎีป้องปรามการกระทำผิด ทฤษฎีตัดโอกาสในการกระทำผิด และทฤษฎีแก้ไขฟื้นฟูผู้กระทำผิดได้

อันเนื่องมาจากปัญหาการกำหนดโทษที่ไม่เหมาะสม กับผู้กระทำผิดอันเนื่องมาจากสาเหตุหลากหลายประการ เช่น ข้อจำกัดในการใช้และการขาดโทษและ มาตรการที่ศาลจะสามารถนำมาปรับใช้กับผู้กระทำผิดได้อย่างเหมาะสม การขาดข้อมูลเกี่ยวกับตัว ผู้กระทำผิดและพฤติการณ์การกระทำผิดที่จะนำมาใช้ประกอบดุลพินิจกำหนดโทษของศาล ข้อขัดข้องในการบังคับใช้กฎหมายลงโทษผู้กระทำผิดซ้ำ ปัญหาผู้กระทำผิดไม่ได้รับโทษเต็มตามคำ พิพากษาเนื่องจากได้รับการพักการลงโทษ ลดวันต้องโทษ หรือได้รับพระราชทานอภัยโทษ รวมไปถึง การที่กระบวนการยุติธรรมไทยไม่สามารถดำเนินการแก้ไขฟื้นฟูผู้กระทำผิดได้อย่างเต็มที่อัน เนื่องมาจากปัญหาในทางกฎหมาย เช่น การขาดกฎหมายกำหนดวัตถุประสงค์และกระบวนการแก้ไข ฟื้นฟูผู้กระทำผิดในกระบวนการยุติธรรม และปัญหาในทางปฏิบัติอื่นๆอีกหลายประการ เช่น การขาด แคลนกำลังเจ้าหนำที่และงบประมาณเป็นต้น ซึ่งทุกปัญหาเมื่อเกิดขึ้นร่วมกันแล้วส่งผลให้ กระบวนการยุติธรรมไทยไม่เป็นไปตามทฤษฎีทัณฑวิทยาใด ๆ เลยและจึงส่งผลต่อเนื่องไปถึงการ กระทำผิดกฎหมายซ้ำของผู้กระทำผิดในประเทศไทย เมื่อศึกษากฎหมายและมาตรการของต่างประเทศที่ใช้ในการลงโทษและแก้ไขฟื้นฟูผู้กระทำ ผิดซ้ำพบว่า ประเทศสหรัฐอเมริกา ประเทศออสเตรเลีย และประเทศสิงคโปร์ให้ความสำคัญกับการ ลงโทษผู้กระทำผิดซ้ำด้วยโทษจ้าคุกที่ยาวนานเพื่อตัดโอกาสในการกระทำผิดซ้ำของผู้กระทำผิดซ้ำ บางประเภทให้ได้มากที่สุด ส่วนประเทศญี่ปุ่นมีกฎหมายเพิ่มโทษผู้กระทำผิดซ้ำที่คล้ายคลึงกับ ประเทศไทย ในขณะเดียวกันก็พบว่า ประเทศสหรัฐอเมริกา ประเทศออสเตรเลีย และประเทศ สิงคโปร์ต่างให้ความสำคัญกับทฤษฎีแก้ไขฟื้นฟูผู้กระทำผิดซ้ำด้วยการนำหลักการแก้ไขฟื้นฟูผู้กระทำ ผิดตามหลักความเสี่ยง-ความต้องการ-การตอบสนอง (Risk-Need-Responsivity) ที่ให้ความสำคัญกับการแก้ไขฟื้นฟูผู้กระทำผิดที่มีความเสี่ยงในการกระทำผิดซ้ำสูงให้ตรงกับปัจจัยอันนำไปสู่การ กระทำผิดกฎหมายของบุคคลดังกล่าว เพื่อลดความเสี่ยงในการกระทำผิดซ้ำให้ได้มากที่สุดมาใช้แก้ไข พฤตินิสัยของผู้กระทำผิดกฎหมายอย่างจริงจังจนได้ผลเป็นที่น่าพอใจในระดับหนึ่ง สำหรับประเทศ ญี่ปุ่นก็มีกฎหมายเกี่ยวกับการบังคับโทษที่มีวัตถุประสงค์และเจตนารมณ์ในการแก้ไขฟื้นฟูผู้กระทำผิด ด้วยกระบวนการยุติธรรมในทุกกระบวนการบังคับโทษ และยังมีการนำพัฒนาการของผู้ต้องขังในการ แก้ไขฟื้นฟูตนเองและความเสี่ยงในการกระทำผิดซ้ำไปเชื่อมโยงกับการพิจารณาพักการลงโทษอีกด้วย

งานวิจัยนี้จึงเสนอให้มีการปรับปรุงกฎหมายและกระบวนการยุติธรรมของไทยให้อยู่ภายใน กรอบของทฤษฎีทัณฑวิทยาทั้งสี่ทฤษฎีให้มากยิ่งขึ้น ด้วยการแก้ไขกฎหมาย 5 เรื่องหลัก ๆ คือ

1. ให้มีการปรับปรุงกฎหมายอาญาที่มีอัตราโทษโดยเฉพาะโทษปรับให้มีความทันสมัยและ สอดคล้องกับสภาพสังคมและเศรษฐกิจในปัจจุบัน

2. ให้มีการแก้ไขเพิ่มเติมกฎหมายเกี่ยวกับการใช้ดุลพินิจกำหนดโทษของศาลให้สอดคล้อง และเป็นไปตามทฤษฎีทัณฑวิทยามากยิ่งขึ้น

3. ให้มีการแก้ไขเพิ่มเติมกฎหมายเกี่ยวกับโทษและวิธีการคุมประพฤติผู้กระทำผิดทั่วไปและ ผู้กระทำผิดซ้ำให้มีมาตรการทางเลือกที่ศาลจะสามารถทำมาปรับใช้ได้มากขึ้นและให้มาตรการต่างๆมี ประสิทธิภาพในการป้องกันและตัดโอกาสในการกระทำผิดซ้ำ รวมไปถึงการแก้ไขฟื้นฟูผู้กระทำผิดได้มากยิ่งขึ้น

4. ให้มีการแก้ไขเพิ่มเติมกฎหมายเกี่ยวกับการปฏิบัติงานราชทัณฑ์และการปฏิบัติงานคุม ประพฤติให้เป็นไปในแนวทางแก้ไขฟื้นฟูผู้กระทำผิดอย่างเต็มรูปแบบ และ

5. เสนอให้มีการพักการลงโทษและการพระราชทานอภัยโทษให้ความสำคัญกับการ พิจารณาพัฒนาการในการแก้ไขฟื้นฟูตนเองของผู้กระทำผิดและความเสี่ยงในการกระทำผิดซ้ำแต่ละรายให้มากยิ่งขึ้น[[4]](#footnote-4)

**ความผิดที่ควรลงโทษตามทฤษฎีการลงโทษเพื่อแก้ไขฟื้นฟู**

ทฤษฎีนี้มีความเชื่อว่า การลงโทษควรมีไว้เพื่อแก้ไขฟื้นฟูผู้กระทำผิด ไม่ให้กลับมากระทำผิดซ้ำ ประเด็นที่ต้องพิจารณา คือ เราควรจะใช้วิธีการลงโทษเพื่อแก้ไขฟื้นฟูผู้กระทำผิดใน ความผิดลักษณะใด

1. กรณีที่ผู้กระทำผิดไม่มีความรับผิดทางอาญา

เมื่อพิจารณาจากตัวผู้กระทำผิดหากผู้กระทำเป็นบุคคลที่มีความผิดปกติทางจิต หรือมีความบกพร่องทางการรับรู้ ไม่สามารถรับรู้ ไม่เข้าใจถึงการกระทำของตน การลงโทษย่อมไม่ได้ผล ควรใช้วิธีการลงโทษเพื่อแก้ไขฟื้นฟูมากกว่าการลงโทษเพ่อืข่มขู่หรือการลงโทษเพื่อป้องกัน

2. กรณีที่การลงโทษไม่สามารถรักษาและแก้ไขฟื้นฟูผู้กระทำผิดได้แต่กลับทำให้แย่ลง ผู้กระทำผิดบางประเภท หรือบางคนที่กระทำผิดในเรื่องเล็กน้อย เช่น ลักทรัพย์ เพื่อประทังชีวิต ไม่ใช่มีสันดานโจร หากได้รับการลงโทษจำคุก อาจเป็นการกดดันสภาพจิตใจให้แย่ลง หรือเป็นการเรียนรู้สิ่งที่ไม่ดีจากในคุก ควรนำแนวคิดและวิธีการการลงโทษเพื่อแก้ไขฟื้นฟูมาใช้ จะเหมาะสมกว่าการลงโทษเพื่อยับยั้งข่มขู่หรือการลงโทษเพื่อป้องกัน[[5]](#footnote-5)

**(จ) ช่วยเหลือผู้กระทำความผิดให้กลับคืนสู่สังคม และเป็นสมาชิกของสังคมที่เชื่อฟังกฎหมาย (helping offenders to return to the community and become law abiding members of the community)**

**การแก้ไขฟื้นฟูผู้กระทำผิดในงานคุมประพฤติ**

          กระบวนการแก้ไขฟื้นฟู (Rehabilitation) ถือเป็นหัวใจสำคัญของงานคุมประพฤติ หลักการทำงานแก้ไขฟื้นฟูผู้กระทำผิดเชื่อว่าการกระทำของผู้กระทำผิดเป็นผลมาจากปัจจัยหลายอย่าง ได้แก่ ปัจจัยทางจิตวิทยา ปัจจัยทางชีวภาพและปัจจัยเกี่ยวกับสิ่งแวดล้อมทางสังคม ซึ่งแตกต่างกันไปแต่ละบุคคล การแก้ไขฟื้นฟูผู้กระทำผิดต้องพิจารณาจากสาเหตุที่ทำให้เกิดการกระทำผิด และการแก้ไขที่สาเหตุของการกระทำผิดนั้นๆ โดยเน้นที่การศึกษาผู้กระทำผิดเป็นรายบุคคลหรือการจำแนกลักษณะ เพื่อหาสาเหตุของการกระทำผิดและแนวทางแก้ไข การค้นหาปัจจัยที่เป็นสาเหตุของการกระทำผิด โดยพิจารณาทั้งด้านพฤติกรรม (Behavior) อารมณ์ความรู้สึก (Emotion) ความคิดความเชื่อ (Cognitive) เพื่อนำไปสู่การวิเคราะห์จำแนกตามสภาพปัญหาและความต้องการของผู้ถูกคุมความประพฤติว่า ผู้ถูกคุมความประพฤติรายใดมีสภาพปัญหา และ/หรือความต้องการในด้านใด เพื่อใช้เป็นข้อมูลในการวางแผนและจัดกิจกรรมแก้ไขฟื้นฟูเพื่อติดตามสอดส่อง ควบคุมดูแล เยียวยาแก้ไขและให้การสงเคราะห์ช่วยเหลือให้เหมาะสมสอดคล้องกับสภาพปัญหาและความต้องการของผู้ถูกคุมความประพฤติแต่ละราย[[6]](#footnote-6)

แนวคิดพื้นฐานเกี่ยวกับกระบวนการยุติธรรมทางอาญามีวิวัฒนาการและเปลี่ยนแปลงไปตาม ยุคสมัยเพราะปัจจัยตัวชี้วัดในด้านพฤติกรรมของมนุษย์เปลี่ยนแปลงไปตามสภาพของสังคมที่วัฒนาการไป อย่างต่อเนื่อง และรวดเร็วขึ้นด้วยการพัฒนาเทคโนโลยีในด้านต่างๆไม่ว่าทางอุตสาหกรรมเศรษฐกิจ และ สังคมวัฒนธรรม จนกระทั่งคนกลุ่มหนึ่งหรือหลายกลุ่มไม่สามารถปรับตัวให้เข้ากับสังคมได้ทัน หรือเป็น ปฏิปักษ์ต่อความเปลี่ยนแปลงไม่ยอมปรับเข้ากับปทัสถานของสังคมกลายเป็นกลุ่มคนแปลกแยก พวกเบี่ยง เบน หรือคนนอกคอก ที่สังคมต้องเข้ามาจัดการ

ในอดีตเราไม่อาจแยกแยะกระบวนการยุติธรรมทางอาญาออกจากระบบวิธีพิจารณาความอาญา เพราะการดำเนินคดีในอดีตมิได้มีรูปแบบและแนวคิดทั้งในเชิงของระบบวิธีพิจารณาความอาญาและแนวคิด ทางทฤษฎีอาชญาวิทยาและทัณฑวิทยาเช่นเดียวกับในปัจจุบันรูปแบบและกลไกของรัฐในการจัดการกับผู้ที่ ฝ่าฝืนหรือละเมิดต่อพระบรมราชโองการหรือกฎหมายในอดีตนั้น ถือเป็นการท้าทายต่อพระราชอำนาจหรือ รัฐาธิปัตย์เหมือนกันหมดและระบบวิธีพิจารณาคดีและการลงโทษก็มีการทรมานด้วยวิธีการที่ทารุณโหดร้าย ต่าง ๆ จนกระทั่งผู้ถูกดำเนินคดีและถูกลงโทษจนถึงแก่ความตายในที่สุด

ในปัจจุบันทั้งระบบวิธีพิจารณาคดีและวิธีการลงโทษได้รับอิทธิพลที่หลากหลายทั้งจากแนวคิดใน เชิงทฤษฎีอาชญาวิทยาและทัณฑวิทยาและอิทธิพลและความสำคัญของการคุ้มครองสิทธิมนุษยชนซึ่งเป็นที่ ยอมรับกันเป็นสากลและในทางกฎหมายระหว่างประเทศ รัฐแต่ละรัฐจำเป็นต้องปรับระบบกฎหมาย วิธีพิจารณาความอาญาและระบบการลงโทษของตนให้สอดคล้องกับมาตรฐานสากล และหลักวิธีพิจารณา ความอาญาและหลักการราชทัณฑ์แนวคิดในการพิจารณาพิพากษาคดีจึงมิใช่เพียงแต่การจับผู้ต้องสงสัยมาดำเนินคดีแล้วคาดคั้นเอาความจริงจากผู้ถูกกล่าวหาด้วยวิธีการทรมานที่บังคับเอากับเนื้อตัวร่างกายดังเช่น ในอดีตครั้งโบราณกาลมิใช่วิธีการที่สร้างขึ้นเพื่อมุ่งหมายในการที่รัฐจะลงโทษผู้ถูกกล่าวหาแต่เพียงประการ เดียวโดยมิ

ได้สนใจต่อการคุ้มครองสิทธิของผู้ถูกกล่าวหา ดังนั้น จึงกล่าวได้ว่าที่เราเคยเรียกการพิจารณา พิพากษาคดีว่าเป็น ระบบวิธีพิจารณาคดีอาญาหรือความอาญานั้น ได้ผันตัวเองมาเป็นส่วนหนึ่งของระบบ กระบวนการยุติธรรมทางอาญา ซึ่งมีความหมายกว้างยิ่งกว่า ระบบวิธีพิจารณาคดีอาญาหรือความอาญามี การผสมผสานความจำเป็นในการคุ้มครองสิทธิมนุษยชนในกระบวนการยุติธรรมทางอาญาตั้งแต่เริ่มการ ดำเนินคดีจนกระทั่งคดีถึงที่สุด แม้แต่ในชั้นราชทัณฑ์ก็ยังมีกระบวนการยุติธรรมซึ่งมีการเรียกขานกันว่า เป็นกระบวนการหลังคำพิพากษา

กระบวนการหลังคำพิพากษา ในบางเรื่องก็ยังยึดโยงกับการดำเนินคดีในคดีเดิม เช่น ในเรื่องของ การรื้อฟื้นคดีขึ้นพิจารณาใหม่การเยียวยาจำเลยที่ศาลพิพากษายกฟ้องซึ่งต้องขังในระหว่างการพิจารณาคดี เป็นต้นแต่ในหลายเรื่องก็เป็นกระบวนการซึ่งยังอยู่ในกรอบของกระบวนการยุติธรรมทางอาญาอยู่แต่เป็นกระบวนการในชั้นราชทัณฑ์ไม่ว่าจะเป็นกระบวนการลงโทษนักโทษหรือผู้ต้องขังเด็ดขาดซึ่งฝ่าฝืนกฎระเบียบ หรือข้อบังคับของกรมราชทัณฑ์เหล่านี้ในหลายประเทศจัดให้มีกระบวนการดำเนินการเหมือนในชั้นพิจารณา พิพากษาคดีจึงสอดคล้องกับคำกล่าวที่ว่า กระบวนการยุติธรรมทางอาญามีความหมายวิธีพิจารณาความ อาญาหรือการพิจารณาพิพากษาคด[[7]](#footnote-7)

**การบริหารจัดการเชิงบูรณาการของหน่วยงานในกระบวนการยุติธรรม**

การบริหารจัดการเชิงบูรณาการของหน่วยงานในกระบวนการยุติธรรมไม่ได้หมายความถึงเพื่อให้มีการใช้อำนาจไปในทางใดทางหนึ่งหรือเพื่อจะให้เกิดความประนีประนอมในการใช้อำนาจของฝ่ายใดฝ่ายหนึ่ง เพื่อให้ฝ่ายใดฝ่ายหนึ่ง สามารถใช้อำนาจของตนได้โดยปราศจากการตรวจสอบ ย่อมกระทำไม่ได้ เพราะเป็นการทำลายหลักการอันสำคัญในเรื่องของแนวความคิดว่าด้วยการแบ่งแยกอำนาจ เช่น จะมีการประสานงานเพื่อให้ศาลต้องพิพากษาลงโทษในคดียาเสพติด หรือให้ลงโทษอย่างหนักในคดียาเสพติดเพื่อให้ตอบสนองต่อนโยบายของรัฐบาล ในเรื่องการทำสงครามกับยาเสพติด เช่นนี้จะกระทำไม่ได้ เพราะเป็นการก้าวล่วงการใช้อำนาจตุลาการซึ่งกระทบต่อหลักการแบ่งแยกอำนาจได้

แนวคิดที่จะทำให้ระบบการดำเนินงานของหน่วยงานภาครัฐต่าง ๆ ให้มีความคล่องตัวในการบริหารงาน มากขึ้นเพื่อมิให้ยึดติดอยู่กับระเบียบกฎเกณฑ์หรือวิธีการต่าง ๆ ที่ทำให้ขาดสภาพความคล่องตัว ในการตัดสินใจ ปฏิบัติงานโดยภาครัฐบาลจึงกำหนดคุณลักษณะสำคัญของกลไกการบริหารจัดการที่ดี 5 ประการ เป็นยุทธศาสตร์และเงื่อนไขของความสำเร็จตามแผนพัฒนาเศรษฐกิจและสังคมแห่งชาติ บนพื้นฐานปรัชญาของเศรษฐกิจพอเพียงเป็นหลักปฏิบัติในทุกระดับ ตั้งแต่ระดับครอบครัว ชุมชนและภาครัฐบาล ได้แก่ หลักความรับผิดชอบ หลักคุณธรรมหลักการมีส่วนร่วม หลักความคุ้มค่า ความโปร่งใส และหลักนิติธรรม[[8]](#footnote-8)

**วิธีการบริหารจัดการสมัยใหม่**

วิธีการบริหารจัดการสมัยใหม่ เป็นเครื่องมือสำหรับองค์กรในการปรับตัวและรองรับกับสภาพแวดล้อมที่เปลี่ยนแปลงไปอย่างรวดเร็ว อันเนื่องมาจากกระแสโลกาภิวัตน์ ซึ่งการปรับเปลี่ยนที่องค์กรจะต้องดำเนินการนั้นมีทั้งการปรับเปลี่ยนวิธีคิด วิธีการเรียนรู้ เทคนิควิธีการบริหารจัดการ และการทำงานเพื่อสร้างความพร้อมให้แก่องค์กรรวมไปถึงการสร้างภาวะผู้นำ และการบริหารจัดการแนวใหม่เพื่อมุ่งสู่ความเป็นเลิศขององค์กรด้วยทั้งนี้เทคนิควิธีการบริหารจัดการสมัยใหม่ที่นำมาประยุกต์ใช้ในระบบราชการของไทยนั้น จะช่วยให้การวางยุทธศาสตร์ และการบริหารการเปลี่ยนแปลง เป็นไปอย่างมีระบบ และมีประสิทธิภาพสามารถบรรลุผลสำเร็จมากยิ่งขึ้นโดยการบริหารจัดการภาครัฐแนวใหม่ (New Public Management: NPM) นั้นมีแนวคิดที่ตั้งอยู่บนสมมติฐานของความเป็นสากลของทฤษฎีการบริหาร และเทคนิควิธีการจัดการว่าสามารถนำไปประยุกต์ใช้ได้ทั้งในแง่ของการบริหารรัฐกิจ และการบริหารธุรกิจโดยการบริหารจัดการภาครัฐแนวใหม่นั้นจะมุ่งเน้นถึงวัตถุประสงค์และสัมฤทธิ์ผลของการดำเนินงานทั้งด้านผลผลิต (Output) ผลลัพธ์ (Outcome) และความคุ้มค่าของเงิน (Value for Money) รวมทั้งการพัฒนาคุณภาพและสร้างความพึงพอใจให้แก่ประชาชนผู้รับบริการโดยนำเอาเทคนิควิธีการบริหารจัดการสมัยใหม่เข้ามาประยุกต์ใช้มากขึ้น เช่น การวางแผนเชิงกลยุทธ์การบริหารการเปลี่ยนแปลง การบริหารคุณภาพโดยรวม การวัดและประเมิน ผลงาน การพัฒนาระบบสารสนเทศเพื่อการบริหารงาน เป็นต้น

**การบริหารมุ่งผลสัมฤทธิ์ (Results Based Management-RBM)**

จุดเน้นที่สำคัญคือการกำหนดตัวชี้วัดผลการปฏิบัติงานเป็นหลักสามารถนำหลักการและทฤษฎีมาใช้ในหน่วยงานทั้งภาครัฐภาคเอกชนโดยระบบการบริหารมุ่งผลสัมฤทธิ์จะกำหนดตัวชี้วัด (Indicators) ในแต่ละกิจกรรมเป็นการกำหนดมาตรฐานของปัจจัยต่าง ๆ ทั้งทางด้านปัจจัยนำเข้า (Input) กระบวนการ (Process) และผลผลิต (Output) เพื่อส่งผลให้เกิดผลลัพธ์ (Outcome) หรือผลผลิตที่จะได้รับเป็นการใช้ทรัพยากรที่มีอยู่ในหน่วยงานนั้น ๆ อย่างประหยัด (Economy) เกิดประสิทธิภาพ (Efficiency) ประสิทธิผลและคุ้มค่า (Effectiveness) บรรลุเป้าหมาย (Goals) และต้องเป็นรูปธรรมชัดเจนโดยกำหนดตัวชี้วัดผลการปฏิบัติงานหลัก (Key Performance Indicators-KPI) ที่สอดคล้องกับภารกิจและวัตถุประสงค์ขององค์การเพื่อวัดความก้าวหน้าของผลปฏิบัติงาน (Results) กระบวนการบริหารมุ่งผลสัมฤทธิ์ (Results Based Management-RBM) เป็นการใช้แผนกลยุทธ์และแผนดำเนินการประสานคนกับงานมุ่งสู่เป้าหมาย (Goals) ที่เกิดจากความร่วมมือของทุกฝ่ายทุกระดับย่อมส่งผลดีต่อการเปลี่ยนแปลงวัฒนธรรมองค์การ (Organization Cultures) และสามารถแสดงความรับผิดชอบ (Accountability) ต่อสาธารณชนได้อย่างชัดเจนโปร่งใสนับได้ว่ากระบวนการบริหารมุ่งผลสัมฤทธิ์เป็นองค์การแห่งการเรียนรู้ (Learning Organization) อย่างแท้จริง

การติดตามผลการปฏิบัติงาน (Performance Monitoring)

จากการเปลี่ยนแปลงทางสภาพเศรษฐกิจและสังคมการคอรัปชั่นของข้าราชการที่ทุจริตในเชิงนโยบายรวมถึงการพัฒนาทางเทคโนโลยีของโลกในยุคปัจจุบันการบริหารมุ่งผลสัมฤทธิ์” จึงเป็นทางเลือกของส่วนราชการรวมทั้งกระบวนการยุติธรรมที่ควรนำไปจัดทำระบบการวัดผลตัวชี้วัดความสำเร็จของงาน / กิจกรรมการกำหนดมาตรฐานตัวชี้วัดผลการปฏิบัติงานที่เหมาะสมจะช่วยให้ผลลัพธ์ที่ได้เป็นรูปธรรมชัดเจนทั้งนี้ย่อมขึ้นอยู่กับนโยบายวิสัยทัศน์และพันธกิจที่ต้องวางแผนร่วมกันของฝ่ายบริหารและเจ้าหน้าที่ที่เกี่ยวข้องการติดตามผลการปฏิบัติงานกำหนดให้เป็นไปตามเงื่อนไขที่สำคัญ ได้แก่

- ระบบติดตามผลการปฏิบัติงานที่เกี่ยวข้องต้องทราบตามวัตถุประสงค์และเป้าหมายที่วางไว้และปฏิบัติตามขั้นตอนร่วมกันให้เป็นไป

- มีทรัพยากรพร้อม รวมถึงระบบข้อมูลสารสนเทศที่มีประสิทธิภาพ ถูกต้อง ฉับไว

- นิยามตัวชี้วัดให้ชัดเจนครอบคลุมไปถึงประสิทธิผลประสิทธิภาพคุณภาพในการปฏิบัติงานโดยใช้นวัตกรรมที่ทันสมัยและคุ้มกับการลงทุน

- ความต้องการวัดและการออกแบบพัฒนาข้อมูลปรับปรุงอย่างต่อเนื่อง และทันสมัย

- นำผลลัพธ์ที่ได้รับไปใช้ประโยชน์อย่างคุ้มค่ามีประสิทธิภาพเกิดประโยชน์ต่อสาธารณชนความสำเร็จของการบริหารมุ่งผลสัมฤทธิ์มีจุดเด่นที่เป็นข้อมูลจริงนำมาปรับเกณฑ์ระดับมาตรฐานได้ตามต้องการช่วยในการตัดสินใจและแก้ไขปัญหาต่าง ๆ ได้ตรงประเด็น

**การบริหารจัดการเชิงบูรณาการ**

บริหารจัดการเชิงบูรณาการเพื่อการพัฒนากระบวนการยุติธรรมมีเป้าหมายหลักเพื่อเพิ่มประสิทธิภาพการพัฒนาระบบบริหารจัดการในทุกๆด้านเพื่อให้ประชาชนได้รับบริการอย่างเสมอภาคและเป็นธรรมรวมทั้งการพัฒนากระบวนการยุติธรรมเป็นไปอย่างคุ้มค่าและทั่วถึงและเกิดสัมฤทธิ์ผลอย่างมีประสิทธิภาพสูงสุดโดยมีแนวทางสำคัญ ได้แก่

- ผลักดันยุทธศาสตร์การพัฒนากระบวนการยุติธรรมตามแผนพัฒนาเศรษฐกิจและสังคมแห่งชาติสู่การปฏิบัติอย่างจริงจังยุทธศาสตร์การพัฒนาคุณภาพคนและสังคมในแผนพัฒนาฯ ฉบับที่ 10 ได้กำหนดตามแนวทางการพัฒนาด้านกระบวนการยุติธรรมที่มีเป้าหมายในการส่งเสริมการดำรงชีวิตที่มีความปลอดภัยน่าอยู่และสงบสุขบนพื้นฐานของความยุติธรรมในสังคมสามารถใช้ชีวิตประจำวันได้อย่างมีความสุขและได้รับการคุ้มครองสิทธิต่างๆอย่างเป็นธรรมโดยเน้นใน 3 เรื่อง ได้แก่

1. เสริมสร้างกระบวนการยุติธรรมและการบังคับใช้กฎหมายอย่างจริงจังสามารถคุ้มครองสิทธิและเสรีภาพของประชาชนโดยเฉพาะผู้ด้อยโอกาสเกิดความเป็นธรรมในสังคมโดยการให้ความรู้ช่วยเหลือผู้เสียหาย / ได้รับผลกระทบอย่างเป็นระบบและสร้างการมีส่วนร่วมของประชาชนในการตรวจสอบให้เกิดความโปร่งใส

2. ส่งเสริมการใช้กระบวนการยุติธรรมทางเลือกให้ประชาชนได้รับความยุติธรรมอย่างเสมอภาคและเป็นธรรมผู้มีส่วนได้ส่วนเสียร่วมกันแก้ปัญหาที่เกิดขึ้นอย่างจริงจังทั้งในรูปการไกล่เกลี่ยการประนอมข้อพิพาทและการประชุมร่วมกันเสริมสร้างสัมพันธภาพเชิงบวกของทุกฝ่ายสามารถอยู่ร่วมกันได้อย่างสันติ

3. ผลักดันให้ชุมชนมีส่วนร่วมในการดูแลความสงบเรียบร้อยภายในชุมชนความขัดแย้งแบบพื้นบ้านที่ใช้ภูมิปัญญาท้องถิ่นและกระบวนการประชาสังคมเป็นหลักเดือดร้อน / อาชญากรรมในพื้นที่เป็นการป้องกันการเกิดอาชญากรรมต่างๆรวมทั้งร่วมกับหน่วยงานภาครัฐแก้ไขปัญหาความไม่สงบสุขในชุมชนอย่างจริงจัง

แม้ว่าในแผนพัฒนาฯ มิได้ระบุถึงแนวทางการพัฒนากระบวนการยุติธรรมไว้โดยตรงอย่างไรก็ตามหน่วยงานที่เกี่ยวข้องต้องเตรียมความพร้อมและกำหนดยุทธศาสตร์แนวทางการดำเนินงานตามบทบาทภารกิจหน้าที่ของหน่วยงานเพื่อให้การแปลงแผนสู่การปฏิบัติเกิดผลสัมฤทธิตามเป้าประสงค์

- สนับสนุนการดำเนินงานตามยุทธศาสตร์แผนแม่บทการบริหารงานยุติธรรมแห่งชาติอย่างต่อเนื่องซึ่งเป็นเครื่องมือสำคัญในการขับเคลื่อนการพัฒนากระบวนการยุติธรรม

แผนแม่บทการบริหารงานยุติธรรมแห่งชาติ ถือเป็นแผนยุทธศาสตร์หลักที่นำมาใช้ในการกำหนดทิศทางการพัฒนากระบวนการยุติธรรมของประเทศ เช่นเดียวกับแผนพัฒนาเศรษฐกิจและสังคมแห่งชาติที่ใช้เป็นแผนหลักในการกำหนดทิศทางในการพัฒนาเศรษฐกิจและสังคม ตลอดจนเป็นกลไกสำคัญที่จะประสานเชื่อมโยงขององค์กรในกระบวนการยุติธรรมให้มีความเข้มแข็งและผนึกกำลังในการอำนวยความยุติธรรมแก่สังคม โดยรวมได้อย่างสอดคล้องเป็นเอกภาพบนพื้นฐานความแตกต่างที่เป็นอยู่ของแต่ละหน่วยงาน มีเป้าหมายมุ่งเน้นการพัฒนาระบบงานในกระบวนการยุติธรรม ให้เกิดกระบวนการทำงานเชิงบูรณาการขององค์กรที่เกี่ยวข้องในกระบวนการยุติธรรม ที่สามารถอ่านวยความยุติธรรมได้อย่างเป็นระบบมีประสิทธิภาพโปร่งใส และตรวจสอบได้โดยเฉพาะการขยายโอกาสให้ประชาชน ชุมชน ท้องถิ่น เอกชนทุกระดับเข้ามามีส่วนร่วมในกระบวนการยุติธรรมโดยกำหนดยุทธศาสตร์การบริหารจัดการเชิงบูรณาการไว้ในหลายด้าน ซึ่งสอดคล้องกับนโยบายการปฏิรูประบบราชการนโยบายของรัฐในการอำนวยความยุติธรรมแก่สังคมส่วนรวมตามแนวทาง ในแผนบริหารราชการแผ่นดิน รวมทั้งแนวทางการปรับปรุงระบบบริหารจัดการภาครัฐตามแผนพัฒนาเศรษฐกิจและสังคมแห่งชาติ ได้แก่

ยุทธศาสตร์การพัฒนากระบวนการยุติธรรมด้วยนโยบายบูรณาการการอำนวยความยุติธรรมในระดับชาติเน้นการพัฒนากระบวนการยุติธรรมองค์รวมโดยมีเป้าหมายเชิงบูรณาการอย่างต่อเนื่องและมีประสิทธิภาพเพื่อตอบสนองต่อความต้องการของประชาชน

* ยุทธศาสตร์การพัฒนาการบริหารจัดการในระบบงานกระบวนการยุติธรรมเน้นพัฒนาประสิทธิภาพระบบงานกระบวนการยุติธรรมโดยคำนึงถึงขวัญและกำลังใจของผู้ปฏิบัติงานและผลลัพธ์ที่จะเกิดกับประชาชน
* ยุทธศาสตร์การพัฒนาบุคลากรและการกำหนดจรรยาบรรณการปฏิบัติงานในกระบวนการยุติธรรมเน้นการส่งเสริมการพัฒนาบุคลากรในกระบวนการยุติธรรมอย่างมีระบบโดยการกำหนดจรรยาบรรณในการปฏิบัติงานทั้งที่เป็นจรรยาบรรณร่วมในกระบวนการยุติธรรมและจรรยาบรรณในการปฏิบัติงานของแต่ละหน่วยงานในระบบงานยุติธรรมเพื่อเสริมสร้างทัศนคติและค่านิยมในความซื่อสัตย์สุจริตของบุคลากรในกระบวนการยุติธรรมและเพื่อเพิ่มประสิทธิภาพของบุคลากรในกระบวนการยุติธรรม

เอกภาพของหน่วยงานกระบวนการยุติธรรมควรมีการทำความเข้าใจพัฒนาและส่งเสริมให้เกิดประสานความร่วมมือและการสร้างเครือข่ายเชื่อมโยงการทำงานระหว่างกันเพื่อให้เกิดประสิทธิภาพในการดำเนินงานและมีความชัดเจนในการปฏิบัติงานโดย

* กำหนดยุทธศาสตร์และกลยุทธ์ในการพัฒนากระบวนการยุติธรรมร่วมกันระหว่างหน่วยงานต่างๆเพื่อให้เกิดประสานความร่วมมือการแบ่งปันทรัพยากรระหว่างกันการดำเนินงานเป็นไปในแนวทางเดียวกันมีมาตรฐานโดยมีประชาชนเป็นเป้าหมายสำคัญในกระบวนการพัฒนา
* การปรับแก้กฎหมายระเบียบข้อบังคับต่างๆให้เอื้อต่อการทำงานที่เชื่อมโยงหน่วยงานในกระบวนการยุติธรรมให้สามารถบูรณาการการทำงานกันได้ทั้งนี้จำเป็นที่การพัฒนากระบวนการยุติธรรมต้องมีฐานคติใหม่ที่มุ่งเพื่อสร้างความยุติธรรมให้ประชาชนและสังคม
* สร้างความชัดเจนในบทบาทหน้าที่ของหน่วยงานว่ามีบทบาทหน้าที่อย่างไรเชื่อมโยงกับหน่วยงานอื่น ๆ อย่างไรโดยเผยแพร่ให้ประชาชนได้รับรู้และเข้าใจบทบาทอำนาจหน้าที่ของหน่วยงานด้วย

**การบูรณาการแผนงานงบประมาณด้านการพัฒนากระบวนการยุติธรรม**

เพื่อให้มีการดำเนินงานในลักษณะบูรณาการร่วมกันของหน่วยงาน สามารถดำเนินงานร่วมกันอย่างสอดคล้องประสานกันไปในทิศทางเดียวกัน ตลอดจนลดความซ้ำซ้อนในการดำเนินงาน การใช้จ่ายงบประมาณด้านการพัฒนากระบวนการยุติธรรมทางแพ่งและพาณิชย์โดยภาพรวม มีความเชื่อมโยงสอดคล้องกันและมีประสิทธิภาพ เพื่อนำไปสู่เป้าหมายการดำเนินงานในทิศทางเดียวกัน สอดคล้องตามแผนการบริหารราชการแผ่นดินและแผนแม่บทกระบวนการยุติธรรมแห่งชาติ เกิดความคุ้มค่าและสัมฤทธิ์ผลตามเป้าหมายของรัฐบาลเช่น

* ด้านกฎหมายและคุ้มครองสิทธิประชาชน
* การมีส่วนร่วมของภาคประชาชนในกระบวนการยุติธรรม
* ด้านการสนับสนุนการไกล่เกลี่ยประนอมข้อพิพาท
* ด้านการวิจัยเพื่อพัฒนากระบวนการยุติธรรมเป็นต้น

ทั้งนี้ การจัดการหรือการบริหารกระบวนการยุติธรรมในเชิงบูรณาการ ทุกหน่วยงานต่างมุ่งที่จะทำงานหรือพัฒนาองค์กรของตน โดยมองเป้าหมายและผลประโยชน์ร่วมกันทั้งในระยะสั้นและระยะยาวโดยคำนึงถึงทรัพยากรที่มีอยู่อย่าง จำกัด ทั้งในปัจจุบันและอนาคตด้วย

**การพัฒนาเครือข่ายข้อมูลสารสารสนเทศด้านกระบวนการยุติธรรม**

**การจัดทำแผนแม่บทเทคโนโลยีและสารสนเทศกระบวนการยุติธรรม**

การพัฒนาระบบเทคโนโลยีและสารสนเทศถือเป็นเรื่องสำคัญเรื่องหนึ่งและเป็นเรื่องที่ต้องใช้งบประมาณในการลงทุนสูง หากการลงทุนไปแล้วไม่สามารถใช้ประโยชน์ได้ก็จะทำให้สูญเสียงบประมาณไปอย่างน่าเสียดาย นอกจากนั้น ยังมีความจำเป็นต้องเชื่อมโยงฐานข้อมูลที่แต่ละหน่วยงานจัดเก็บไว้เพื่อให้สามารถนำไปใช้ประโยชน์ได้อย่างสูงสุด ทั้งในด้านของการนำไปใช้ประโยชน์ในงานอื่น ๆ ของหน่วยงานในกระบวนการยุติธรรม และการนำข้อมูลไปใช้เพื่อเป็นประโยชน์ในการกำหนดนโยบายการพัฒนากระบวนการยุติธรรมโดยเฉพาะการพัฒนากระบวนการยุติธรรมทางแพ่งและพาณิชย์ ซึ่งเป็นเรื่องที่เกี่ยวข้องในด้านการเงิน เศรษฐกิจ การค้า การลงทุน ซึ่งต้องอาศัยความถูกต้องแม่นยำของข้อมูลข่าวสาร เป็นต้น

**กระบวนการยุติธรรมที่พึงประสงค์**

กระบวนการยุติธรรมที่พึงประสงค์ เพื่อให้กระบวนการยุติธรรมมีการพัฒนาการอำนวยความยุติธรรมอย่างเป็นระบบ มีประสิทธิภาพ รวดเร็ว โปร่งใส ตรวจสอบได้ มีการพัฒนาโครงสร้าง และระบบงานยุติธรรมให้เป็นองค์กรแห่งการเรียนรู้และมีความเป็นสากล สามารถยืนหยัดอยู่ได้อย่างมั่นคงเข้มแข็งมีประสิทธิภาพสูง และมีศักยภาพเพียงพอที่จะยืนหยัดได้อย่างมีเกียรติภูมิและมีศักดิ์ศรี ท่ามกลางกระแสการเปลี่ยนแปลงของสังคมโลกยุคโลกาภิวัตน์ กระบวนการยุติธรรมที่พึงประสงค์ ควรจะเน้นการพัฒนาที่มุ่งสู่เป้าประสงค์ ดังต่อไปนี้

**เป็นระบบที่มุ่งผลสัมฤทธิ์มีกระบวนการและกลไกการบังคับใช้กฎหมายที่มีประสิทธิภาพ**

สามารถปฏิบัติงานได้ผลตามเป้าหมายที่กำหนดโดยมีดัชนีวัดผลสำเร็จอย่างชัดเจนไม่ทำงานเพียงให้เป็นไปตามกฎระเบียบที่วางไว้เท่านั้น แต่ต้องเป็นระบบที่มีผลงานที่วัดได้ประเมินได้มุ่งเน้นการทำงานแบบเครือข่ายปรับเปลี่ยนระบบการทำงานจากตามหน้าที่มาเป็นการทำงานตามวัตถุประสงค์และมุ่งผลสัมฤทธิ์ของงานกระบวนการทำงานและกลไกการบังคับใช้กฎหมายที่มีประสิทธิภาพ โดย

1) ผู้พิจารณามีความเป็นกลางของในการพิจารณาและวินิจฉัยคดีและมีความโปร่งใสในทุกขั้นตอนการดาเนินงาน

2) มีความรวดเร็วในการพิจารณาคดีโดยการพิจารณาคดีต้องเป็นไปอย่างรวดเร็วมีประสิทธิภาพเพื่อให้การนำคนผิดไปลงโทษและการเยียวยาความเสียหายเป็นไปด้วยความรวดเร็ว

3) การเข้าถึงความยุติธรรมได้อย่างสะดวกโดยผู้เสียหายต้องสามารถแสวงหาความยุติธรรมได้โดยไม่ลำบากและไม่ต้องเสียค่าใช้จ่ายมากและไม่มีต้นทุนในการดำเนินคดีที่สูงเกินไป

4) ความสามารถเชี่ยวชาญในการดำเนินคดีของผู้พิจารณาซึ่งหมายรวมถึงการเข้าถึงข้อมูลและแนวทางการวินิจฉัยของผู้พิจารณาในหน่วยงานอื่นหรือศาลอื่นเพื่อนำมาใช้ประกอบการพิจารณาคดีได้

**บทบัญญัติของกฎหมาย กฎ ข้อบังคับ มีความเป็นสากลและเอื้อต่อการสร้างศักยภาพในการแข่งขันของประเทศโดยรวม**

กฎหมายที่เกี่ยวกับการผลิตการตลาด การภาษีอากร การนำเข้าและส่งออก และการถ่ายทอดเทคโนโลยี การลดและเล็กแบบฟอร์ม ตลอดจนวิธีปฏิบัติงานที่สร้างขั้นตอนและแนวทางปฏิบัติที่สร้างภาระแก่ภาคประชาชน

**ข้อมูลและความโปร่งใส**

ในปัจจุบันและอนาคตปริมาณความซับซ้อนและความรวดเร็วของข้อมูลจะมีสูงขึ้นอย่างมากการพัฒนาระบบการอำนวยความยุติธรรมจำเป็นต้องมีระบบการจัดการข้อมูลและการสื่อสารที่มีประสิทธิภาพ มีความโปร่งใส นอกจากนั้นข้อมูลต้องกระจายอย่างทั่วถึง เพื่อให้ประชาชนสามารถเข้าถึงข้อมูลได้อย่างมีประสิทธิภาพ

**มีการประยุกต์ใช้เทคโนโลยีที่เหมาะสม**

ในการทำงานให้สอดคล้องกับยุคข้อมูลข่าวสาร เนื่องจากปัจจุบันข้อมูลข่าวสารเปลี่ยนแปลงรวดเร็วมาก จะต้องปรับปรุงบทบาท ภารกิจของหน่วยงานไปสู่ความทันสมัยเพื่อนำไปสู่การบริหารกระบวนการยุติธรรมยุคใหม่ที่เป็นยุคของ e-government โดยมีระบบข้อมูลที่ถูกต้องทันสถานการณ์มีการวิเคราะห์และนำผลการวิเคราะห์มาใช้ปรับปรุงเพื่อพัฒนางานอย่างต่อเนื่องโดยมีการศึกษาวิจัยเชิงวิชาการเป็นฐานสนับสนุน

**ภาคประชาชนมีส่วนร่วมในการจัดการระบบงานยุติธรรม**

การจัดระบบงานของกระบวนการยุติธรรมมีประสิทธิภาพและสามารถอำนวยความยุติธรรมแก่ประชาชนอย่างรวดเร็ว และเท่าเทียมกันโดยบทบาทและภารกิจประเภทต่าง ๆ ที่หน่วยงานดำเนินการอยู่ประชาชนจะเข้ามามีส่วนร่วมในการตรวจสอบการบริหารงานมากขึ้น เพื่อให้การปฏิบัติงานเกิดความโปร่งใสและดำเนินการให้เป็นไปตามเจตนารมณ์และความต้องการของประชาชน

**การกระจายบทบาทภารกิจให้องค์กรท้องถิ่น**

เข้ามามีบทบาทในการดำเนินงานมากขึ้นโดยในอนาคตการดำเนินงานของหน่วยงานภาครัฐจะเน้นบทบาทการทำหน้าที่เป็น Facilitation มากกว่าจะเป็นผู้ลงมือปฏิบัติเองขณะเดียวกันจะมุ่งเน้นการกระจายอำนาจทางการบริหารและการจัดการด้านต่าง ๆ ให้กับองค์กรปกครองส่วนท้องถิ่นให้เข้ามามีบทบาทในการดำเนินการมากขึ้นโดยเพิ่มความเข้มแข็งให้ชุมชนท้องถิ่นส่วนกลางจะทำหน้าที่เฉพาะการกำกับดูแลให้การปฏิบัติงานเป็นไปตามนโยบายภาพรวมเท่านั้น

**กระบวนการยุติธรรมทางเลือก**

โดยการผนึกกําลังทุกฝ่ายที่เกี่ยวข้องในกระบวนการปฏิบัติทั้งฝ่ายเดียวกันและฝ่ายที่อยู่ตรงกันข้าม ได้แก่ เหยื่อ,ผู้กระทำผิด,ชุมชนครอบครัว,ผู้สนับสนุนทั้งสองฝ่าย และรัฐ ส่งผลให้เกิดความสันติสุขสมัครสมานสามัคคีปรองดองกันนำไปสู่ผลลัพธ์แห่งความสงบสุขของสังคมที่ยั่งยืน เช่น กระบวนการยุติธรรมเชิงสมานฉันท์ซึ่งมีเป้าหมายมุ่งเน้นความสนใจไปที่ความเสียหายที่เกิดขึ้นโดยการทำผิดหรือความเสียหายเป็นผลให้ต้องมีหน้าที่ความรับผิดชอบในการแก้ไขรวมทั้งเสริมสร้างการเข้ามาเกี่ยวข้องและมีส่วนเกี่ยวข้อง

โดยสรุปในการบริหารกระบวนการยุติธรรมสมัยใหม่ในโลกยุคไร้พรมแดนมีความจำเป็นอย่างยิ่งที่กระบวนการยุติธรรม จะต้องมีการพัฒนาเพื่อให้เท่าทันภารกิจซึ่งมีความยากลำบากมากขึ้นไม่ว่าจะเป็นภารกิจในการป้องกันปราบปรามอาชญากรรมที่มีความสลับซับซ้อน มีการดำเนินงานที่เป็นองค์กรอาชญากรรมหรือมีลักษณะที่เป็นอาชญากรรมข้ามชาติ หรือภารกิจในการสร้างระบบทางเลือกที่จะยุติข้อขัดแย้งโดยไม่ต้องนำเข้ามาสู่กระบวนการยุติธรรมตามปกติ ซึ่งหมายถึงการสร้างระบบอนุญาโตตุลาการ ระบบการไกล่เกลี่ยประนีประนอมยอมความหรือทางเลือกอื่นที่ดีกว่าการฟ้องคดีหรือภารกิจในการพัฒนาระบบการบำบัดฟื้นฟูแก้ไขผู้กระทำผิดที่มีประสิทธิภาพเหล่านี้ล้วนจำเป็นต้องมีการพัฒนาระบบการศึกษาวิจัย เพื่อหาคำตอบทางวิชาการอย่างเป็นระบบและมีประสิทธิภาพ รวมทั้งต้องมีระบบข้อมูลและเทคโนโลยีสารสนเทศตลอดจนระบบ ในการพัฒนาบุคลากรในกระบวนการยุติธรรมเพื่อให้สามารถเพิ่มพูนศักยภาพ ในการบริหารงานยุติธรรมเพื่อให้ประชาชนได้รับประโยชน์สูงสุด[[9]](#footnote-9)

**2.**

The rule of law หมายความว่า การเคารพเชื่อฟังต่อกฎหมาย หรือหมายถึง การที่รัฐบาลต้องปกครองด้วยกฎหมายและอยู่ภายใต้กฎหมาย” ดังวลีสมัยใหม่ที่ว่า “รัฐบาลโดยกฎหมาย มิใช่ตัวบุคคล” ซึ่งหลักนิติธรรมจะสัมพันธ์อยู่กับเรื่องกฎหมาย เหตุผลและศีลธรรม เสรีภาพของประชาชนและรัฐความยุติธรรมความเสมอภาค และเป็นที่เข้าใจกันกว้างๆว่าหลักนิติธรรมเป็นเรื่องของการใช้เหตุผลและความเป็นธรรม

หลักนิติธรรมจะคล้ายกับคำว่าหลักนิติรัฐ (Rechtsstaat) ที่มีต้นกำเนิดในประเทศเยอรมันและ Rechtsstaat เป็นต้น กำเนิดของหลักที่ว่ากฎหมายควรเป็นสิ่งสูงสุดในการควบคุมประเทศ แต่ในหลักนิติธรรมจะเพิ่มเติมที่ว่าตัวบทกฎหมายเองจะต้องอยู่บนหลักนิติธรรมด้วยนั่นก็คือการออกกฎหมายจะต้องคำนึงถึงคุณธรรมจริยธรรมศาสนาหรือความเสมอภาค

ความหมายของหลักนิติธรรม หลักนิติธรรมถือกำเนิดจากกฎหมายจารีต ประเพณีของประเทศอังกฤษที่ถือปฏิบัติกันมาตั้งแต่ ศตวรรษที่ 16 ต่อมาใน ค.ศ.1885 ศาสตราจารย์ เอ.วี. ไคซีย์ (A.V.Dicey) ได้ให้ความหมายที่ชัดเจนของหลักนิติธรรมไว้ 3 ประการคือ

1. ความสูงสุดของกฎหมาย บุคคลจะต้องถูกลงโทษก็ต่อเมื่อบุคคลนั้นทำผิด ตามกฎหมายซึ่งกฎหมายนั้นจะต้องถูกตราขึ้นก่อนการกระทำผิด โดยผู้กระทำผิดจะต้องถูกฟ้องร้องให้ศาล ยุติธรรมมาเป็นผู้พิพากษา

2. ความเสมอภาคภายใต้กฎหมาย บุคคลทุกคนภายในประเทศย่อมเสมอกัน ภายใต้กฎหมายเดียวกัน ไม่ว่าบุคคลนั้นจะมียศถาบรรดาศักดิ์เป็นนักการเมืองชั้นสูง เป็นข้าราชการ นักธุรกิจ หรือประชานบุคคลทั่วไป หากกระทำความผิด จะต้องถูกพิจารณาและลงโทษภายใต้กฎหมายเดียวกัน โดยมาตรฐานเดียวกัน

3. ความมีสิทธิเสรีภาพในความเป็นมนุษย์ บุคคลทุกคนย่อมได้รับความคุ้มครองในสิทธิ เสรีภาพตามขอบเขตของกฎหมาย และจารีตประเพณีของสังคม มีเสรีภาพในการแสดงความคิดเห็น หรือการประชุมหรือกัน รวมทั้งมีศักดิ์ศรีแห่งความเป็นมนุษย์

นอกจากนี้ยังมีนักวิชาการที่สำคัญในต่างประเทศอีกหลายคนที่ให้ความหมายของหลักนิติธรรม โดย แอล. ฟูลเล่อร์ (L.Fuller) ได้ให้หลักการที่สำคัญของ หลักนิติธรรมได้ 8 หลัก คือ

1. ทุกคนต้องเคารพกฎหมายที่มีอยู่

2. กฎหมายต้องประกาศให้ทราบโดยทั่วไป

3. กฎหมายไม่มีผลย้อนหลัง

4. กฎหมายต้องบัญญัติให้ชัดเจนเพื่อเลี่ยงการ บังคับใช้ที่มิชอบ

5. กฎหมายต้องเลี่ยงความขัดแย้งกันเอง

6. กฎหมายต้องไม่บังคับในสิ่งที่เป็นไปไม่ได้

7. กฎหมายต้องยืนยงคงอยู่เพื่อให้หยั่งรากลึก แต่ต้องปรับให้เข้ากับสภาพความเปลี่ยนแปลงได้

8. การดำเนินการทุกอย่างของรัฐต้อง สอดคล้องทุกประการกับกฎเกณฑ์ที่ประกาศไว้

สำหรับในประเทศไทยได้มีคณะนักวิชาการที่ พยายามจะรวบรวมและสร้างความชัดเจนของหลักนิติ ธรรมให้เป็นรูปธรรมเพื่อจะได้ระบุไว้ในระบบกฎหมาย ของไทย และใช้เป็นหลักการในการตรวจสอบการปฏิบัติ หน้าที่ขององค์กรอำนาจหลักทั้ง 3 ด้านระบอบ ประชาธิปไตย โดยศาสตราจารย์ ดร.กำชัย จงจักรพันธ์ ได้ให้ความหมายของหลักนิติธรรมว่า หมายถึงหลัก พื้นฐานทางกฎหมายที่กระบวนการทางกฎหมายและ กระบวนการทางยุติธรรมจะต้องไม่ฝ่าฝืนหรือขัดแย้งต่อ หลักนิติธรรมนี้ หากกฎหมายหรือกระบวนการยุติธรรม ความขัดแย้งต่อหลักนิติธรรมผลก็จะใช้บังคับไม่ได้หรือ กล่าวอีกนัยหนึ่งคือ หลักนิติธรรมคือ หลักที่อยู่เหนือ กฎหมายทั้งปวง หลักนิติธรรมมีสาระสำคัญ 6 องค์ประกอบ คือ

1. กฎหมายต้องใช้บังคับเป็นการทั่วไป หลักการสำคัญประการหนึ่งของหลักนิติธรรม คือ กฎหมายต้องมุ่งหมายให้ใช้บังคับกับบุคคลทุกคน โดยทั่วไปเสมอภาคกัน กฎหมายต้องไม่มุ่งใช้บังคับกรณี ใดกรณีหนึ่งหรือกับบุคคลใดบุคคลหนึ่งโดยเฉพาะเจาะจง

2. กฎหมายไม่มีผลย้อนหลังหรือที่เป็นโทษ กฎหมายจะบัญญัติให้การกระทำใดเป็น ความผิดอายาและลงโทษย้อนหลังไม่ได้ การกระทำใด ๆ ที่ไม่มีกฎหมายกำหนดให้การกระทำนั้นเป็นความผิด อาญา กฎหมายที่ออกในภายหลังจะบัญญัติให้การกระทำ นั้นเป็นความผิดและมีโทษอาญาย้อนหลังไม่ได้

3. การสันนิษฐานว่าผู้ต้องหาคดีอาญาบริสุทธิ์ อยู่จนกว่าศาลจะมีคำพิพากษาเด็ดขาดว่ามีความผิด ให้สันนิษฐานไว้ก่อนว่าผู้ต้องหา หรือจำเลยยัง ไม่มีความผิดจนกว่าศาลจะมีคำพิพากษาเด็ดขาดว่ามี ความผิด หลักการนี้เพื่อประกันสิทธิเสรีภาพขั้นพื้นฐาน ในกระบวนการยุติธรรมของผู้ต้องหาหรือจำเลยใน คดีอาญาเพื่อจะได้รับโอกาสต่างๆ เพื่อประโยชน์ในการ ต่อสู้คดีของตนอย่างเต็มที่

4. หลักความเป็นอิสระและเป็นกลางของผู้ พิพากษา ผู้พิพากษาตุลาการเป็นกลไกในการอำนวย ความยุติธรรมขั้นสุดท้ายที่สำคัญ ดังนั้นผู้พิพากษาจะต้อง มีความเป็นอิสระ ไม่ถูกแทรกแซงทั้งจากฝ่ายบริหาร ฝ่าย นิติบัญญัติ หรือแม้แต่ฝ่ายตุลาการด้วยกันเอง รวมทั้งผู้ พิพากษาต้องมีความเป็นกลางไม่มีอคติใด ๆ

5. เจ้าหน้าที่รัฐจะใช้อำนาจได้ภายใต้กฎหมาย ที่กำหนดไว้ องค์กรของรัฐ และเจ้าหน้าที่ของรัฐต้องใช้ อำนาจตามที่กฎหมายให้ไว้เท่านั้นจะใช้อำนาจเกินกว่า ขอบเขตที่กฎหมายกำหนดไม่ได้ หลักการข้อนี้จะช่วย คุ้มครองสิทธิเสรีของประชาชนทั่วไป

6. กฎหมายต้องไม่ยกเว้นความผิดให้แก่การ กระทำในอนาคต การออกกฎหมายเพื่อรองรับการยกเว้นการรกระทำผิดที่อาจเกิดขึ้นในอนาคตไม่สามารถกระทำได้ หลักการนี้ช่วยป้องกันผู้มีอำนาจที่อาจ ฉ้อ ฉล ใช้กฎหมายเป็นเครื่องมือในการป้องกันการกระทำผิดของตนในภายหน้า[[10]](#footnote-10)

หลักนิติธรรมสำคัญอย่างไร ไม่ว่าเราจะเป็นใครหรืออยู่ที่ไหนหลักนิติธรรมก็ส่งผลกระทบต่อเราทุกคน มันเป็นรากฐานสำหรับชุมชนแห่งความยุติธรรมโอกาสและสันติภาพ

- สนับสนุนการพัฒนารัฐบาลที่รับผิดชอบและเคารพสิทธิขั้นพื้นฐาน การวิจัยแสดงให้เห็นว่าหลักนิติธรรมมีความสัมพันธ์กับการเติบโตทางเศรษฐกิจที่สูงขึ้นสันติภาพมากขึ้นความเหลื่อมล้ำน้อยลง[ผลลัพธ์ด้านสุขภาพที่ดีขึ้น](https://bmjopen.bmj.com/content/5/10/e007004)และการศึกษามากขึ้น[[11]](#footnote-11)

หลักนิติธรรมเป็นหลักการสำคัญที่มุ่งจำกัดอำนาจรัฐเพื่อคุ้มครองสิทธิเสรีภาพของประชาชน โดยบุคคลทุกคน สถาบันและหน่วยงานของเอกชนหรือของรัฐรวมทั้งเจา้หน้าที่รัฐต้องมีความรับผิดชอบต่อ กฎหมาย (accountable under the law) ที่ประกาศบังคับใช้อย่างเสมอภาค มีการพิจารณาและพิพากษาคดี ด้วยความเป็นอิสระและเป็นกลาง มีมาตรการเพื่อประกันการปฏิบัติ ตามหลักความสูงสุดของกฎหมาย หลักความเสมอภาคเบื้องหน้ากฎหมาย หลักความรับผิดชอบต่อ กฎหมายหลักความเป็นธรรมในการปรับใช้กฎหมาย หลักการแบ่งแยกอำนาจ หลักการมีส่วนร่วมในการตัดสินใจ หลักความชัดเจนแน่นอนของกฎหมาย การหลีกเลี่ยงการใช้อำนาจหรือการ ดำเนินการโดยอำเภอใจ และมีความโปร่งใส ซึ่งในปัจจุบันหลักนิติธรรมถือเป็นประเด็นสำคัญและ เป็นเป้าหมายหลักประการหนึ่งของการพัฒนาในระดับโลก ทั้งมิติด้านเศรษฐกิจ สังคม และ การเมืองโดยเชื่อว่าการพัฒนาที่ขาดหลักนิติธรรมจะนำไปสู่ความไม่น่าเชื่อถือ ไม่ไว้วางใจ รวมถึง การทำให้เกิดความเหลื่อมล้า และนำไปสู่ความขัดแย้งและความไม่สงบตามมา[[12]](#footnote-12)

**หลักการปกครองโดยกฎหมายหรือหลักนิติธรรม (The Rule of Law)**

เป็นหลักการที่มีต้นกำเนิดในประเทศที่ใช้ระบบกฎหมายแบบ Common Law ได้รับการพัฒนาและยอมรับนำมายึดถือปฏิบัติในระบบกระบวนการยุติธรรมอย่างกว้างขวางในประเทศ ตะวันตกว่าบุคคลย่อมเสมอภาคกันภายใต้กฎหมายหลักการปกครอง โดยกฎหมายส่งเสริมให้ กระบวนการยุติธรรมมี ความชัดเจน แน่นอน เสมอภาคและคาดหมายได้เพื่อป้องกันบุคลากรใน กระบวนการยุติธรรมใช้อำนาจกล่าวหาลงโทษบุคคลใดตามอำเภอใจโดยบุคคลจะต้องรับโทษ อาญาต่อเมื่อได้กระทำการอันกฎหมายที่ใช้อยู่ในเวลาที่กระทำนั้นบัญญัติเป็นความผิดและกำหนดโทษไว้เท่านั้น และบุคคลย่อมได้รับการปฏิบัติด้วยวิธีที่กำหนดไว้โดยชอบ (Due Process of Law) อย่างชัดแจ้งในกฎหมายเท่านั้น

หลัก The Rule of Law ในประเด็นเรื่องความเสมอภาคปราศจากการเลือกปฏิบัติ ภายใต้กฎหมาย มีบัญญัติรับรองไว้ในปฏิญญาสากลว่าด้วยสิทธิมนุษยชน (The Universal Declaration of Human Rights 1948) ข้อ 7 ที่ยืนยันหลักความเท่าเทียมกันภายใต้กฎหมายว่า “บุคคลต่างเสมอกันในกฎหมาย และชอบที่จะได้รับความคุ้มครองอย่างเท่าเทียมกันภายใต้กฎหมาย โดยปราศจากการเลือกปฏิบัติใด ๆ บุคคลมีสิทธิที่จะได้รับการคุ้มครองอย่างเสมอภาคปราศจากการเลือกปฏิบัติใดๆ มีสิทธิที่จะได้รับการคุ้มครองจากการ ยุยงส่งเสริมให้เกิดการเลือกปฏิบัติเช่นน้ัน การที่นักการเมืองใช้อำนาจแทรกแซงใด ๆ ในกระบวนการยุติธรรมที่มีเจตนาจะช่วยเหลือหรือกลั่นแกล้งหรือโดยการเลือกปฏิบัติแก่บุคคลใดย่อมส่งผลให้บุคคลไม่ได้รับความเสมอภาคเท่าเทียมกัน ภายใต้กฎหมาย เกิดสภาวะความไม่แน่นอนและคาดหมายไม่ได้แห่งกฎหมาย การกระทำดังกล่าว ย่อมขัดต่อหลักการ The Rule of Law และย่อมละเมิดต่อปฏิญญาสากลว่าด้วยสิทธิมนุษยชนเช่นกัน

การที่บุคคลจะเสมอภาคกันได้ภายใต้กฎหมายตามหลัก The Rule of Law ต่อเมื่อมีการตีความกฎหมายในทางปฏิบัติอย่างเป็นธรรมเท่าเทียมกันและไม่เลือกปฏิบัติดังนั้นการ แทรกแซงกระบวนการยุติธรรมไม่ว่าจะในชั้นสืบสวน ชั้นพนักงานสอบสวน อัยการ และศาล จึงเป็นสิ่งที่ไม่อาจจะยอมรับได้เพราะเป็นการขัดแย้งต่อหลักการ The Rule of Law อย่างร้ายแรง ในประเทศตะวันตก เช่น สหรัฐอเมริกา ออสเตรเลีย หรือประเทศในเอเชีย เช่น ญี่ปุ่น เกาหลีใต้ แม้ นักการเมืองจะเป็นผู้บังคับบัญชาโดยตรงต่อเจ้าหน้าที่ผู้บังคับใช้กฎหมายจะถือปฏิบัติอย่าง เคร่งครัดและระมัดระวังไม่ไปก้าวก่ายแทรกแซงกระบวนการยุติธรรมในทุกระดับชั้น[[13]](#footnote-13)

ยกตัวอย่าง

คำพิพากษาศาลฎีกา 1935/2541 ในกรณีเป็นผู้เสพยาเสพติดนั้น ย่อมเกิดผลร้ายแก่ตัวผู้เสพซึ่งพึงต้องได้รับการเยียวยาแก้ไขเป็นเบื้องต้นส่วนปัญหาที่โจทก์อ้างว่าเป็นบ่อเกิดแห่งอาชญากรรมนั้นเป็นเพียงแนวโน้มซึ่งมิได้เป็นจริงทุกกรณี ตราบใดที่ผู้เสพติดยังมิได้กระทำการใดขึ้นเป็นการก่ออาชญากรรมการลงโทษรุนแรงไว้ก่อนย่อมเป็นดังการลงโทษล่วงหน้าสำหรับความผิดที่ยังมิได้เกิด เป็นการลงโทษที่ขัดต่อหลักนิติธรรม เป็นนโยบายการป้องกันที่ผิดและสร้างปัญหาให้มากยิ่งขึ้น โดยเฉพาะอย่างยิ่งข้อเท็จจริงแห่งคดีไม่ปรากฏว่าจำเลยมีการกระทำที่เป็นส่วนแห่งการก่ออาชญากรรม หรือมีส่วนสนับสนุนแพร่กระจายยาเสพติด เหตุผลต่าง ๆ ที่โจทก์อ้างในฎีกาจึงเป็นการสรุปที่ให้ผลร้ายแก่จำเลยที่ เกินเหตุไม่อาจรับฟังเปลี่ยนแปลงดุลพินิจของศาลล่างทั้งสอง ที่ให้รอการลงโทษจำคุกแก่จำเลยได้[[14]](#footnote-14)

ปัญหาที่โจทก์ฎีกาขอมิให้รอการลงโทษนั้นเห็นว่า ในกรณีที่เป็นผู้เสพยาเสพติดนั้น ย่อมเกิดผลร้ายแก่ตัวผู้เสพซึ่งพึงต้องได้รับการเยียวยาแก้ไขเบื้องต้น ส่วนปัญหาที่โจทก์อ้างว่าเป็นบ่อเกิดแห่งอาชญากรรมนั้น เป็นเพียงแนวโน้มซึ่งมิได้เป็นจริงทุกกรณี ตราบใดที่ผู้เสพติดยังมิได้กระทำการใดขึ้นเป็นการก่ออาชญากรรม การลงโทษรุนแรงไว้ก่อนย่อมเป็นดั่งการลงโทษล่วงหน้าสำหรับความผิดที่ยังมิได้เกิดเป็นการลงโทษที่ขัดต่อหลักนิติธรรมเป็นนโยบายการป้องกันที่ผิดและสร้างปัญหาให้มากยิ่งขึ้น โดยเฉพาะอย่างยิ่งข้อเท็จจริงแห่งคดีไม่ปรากฏว่าจำเลยมีการกระทำที่เป็นส่วนแห่งการก่ออาชญากรรมหรือมีส่วนสนับสนุนแพร่กระจายยาเสพติด เหตุผลต่าง ๆที่โจทก์อ้างในฎีกาจึงเป็นการสรุปที่ให้ผลร้ายแก่จำเลยที่เกินเหตุ ไม่อาจรับฟังเปลี่ยนแปลงดุลพินิจของศาลล่างทั้งสอง ฎีกาโจทก์ฟังไม่ขึ้น

1. แนวคิดและทฤษฎีทางกฎหมายที่เกี่ยวข้องกับกระบวนการยุติธรรมทางอาญา และการสืบสวนสอบสวนคดีอาญา [7. บทที่ 2.pdf (spu.ac.th)](http://dspace.spu.ac.th/bitstream/123456789/6408/7/7.%20%E0%B8%9A%E0%B8%97%E0%B8%97%E0%B8%B5%E0%B9%88%202.pdf) สืบค้นเมื่อวันที่ 18 เมษายน 2565 [↑](#footnote-ref-1)
2. การปฏิบัติงานเชิงรุกเพื่อการป้องกนัอาชญากรรม ตำรวจภูธรภาค 7 [รูปแบบการเขียนข้อเสนอโครงการ (dsdw.go.th)](http://www.dsdw2016.dsdw.go.th/doc_pr/ndc_2560-2561/PDF/8575s/%E0%B8%A3%E0%B8%A7%E0%B8%A1.pdf) สืบค้นเมื่อวันที่ 8 เมษายน 2565 [↑](#footnote-ref-2)
3. การสนับสนุนจาก NCA [การสนับสนุนผู้ประสบภัยและผู้รอดชีวิต - สํานักงานอาชญากรรมแห่งชาติ (nationalcrimeagency.gov.uk)](https://nationalcrimeagency.gov.uk/what-we-do/how-we-work/supporting-victims-and-survivors) สืบค้นเมื่อวันที่ 8 เมษายน 2565 [↑](#footnote-ref-3)
4. แนวทางที่เหมาะสมในการลงโทษและแก้ไขฟื้นฟูผู้กระทำผิดซ้ำในกระบวนการยุติธรรมไทย [แนวทางที่เหมาะสมในการลงโทษและแก้ไขฟื้นฟูผู้กระทำผิดซ้ำในกระบวนการยุติธรรมไทย (nida.ac.th)](https://repository.nida.ac.th/handle/662723737/3972) สืบค้นเมื่อวันที่ 8 เมษายน 2565 [↑](#footnote-ref-4)
5. ทฤษฎีการลงโทษ [ความหมายของอาชญากรรมพิเศษ (stou.ac.th)](https://www.stou.ac.th/Schools/Slw/upload/41716_6.pdf) สืบค้นเมื่อวันที่ 8 เมษายน 2565 [↑](#footnote-ref-5)
6. งานแก้ไขฟื้นฟูผู้กระทำความผิด [งานแก้ไขฟื้นฟูผู้กระทำผิด (chumphonprobation.com)](http://www.chumphonprobation.com/index.php/%E0%B8%87%E0%B8%B2%E0%B8%99%E0%B9%81%E0%B8%81%E0%B9%89%E0%B9%84%E0%B8%82%E0%B8%9F%E0%B8%B7%E0%B9%89%E0%B8%99%E0%B8%9F%E0%B8%B9%E0%B8%9C%E0%B8%B9%E0%B9%89%E0%B8%81%E0%B8%A3%E0%B8%B0%E0%B8%97%E0%B8%B3%E0%B8%9C%E0%B8%B4%E0%B8%94) สืบค้นเมื่อวันที่ 8 เมษายน 2565 [↑](#footnote-ref-6)
7. แนวคิดพื้นฐานเกี่ยวกับกระบวนการยุติธรรมทางอาญาและบทบาทขององค์การสหประชาชาติเกี่ยวกับกระบวนการยุติธรรมทางอาญา[41717-3.indd (stou.ac.th)](https://www.stou.ac.th/schoolsweb/law/UploadedFile/41717-3.pdf?msclkid=9b37eff0b68511ec9d66669d76129cba) สืบค้นเมื่อวันที่ 7 เมษายน 2565 [↑](#footnote-ref-7)
8. สำนักงานคณะกรรมการพัฒนาการเศรษฐกิจและสังคมแห่งชาติ, 2544 สืบค้นเมื่อวันที่ 7 เมษายน 2565 [↑](#footnote-ref-8)
9. การบริหารจัดการเชิงบูรณาการ : การพัฒนากระบวนการยุติธรรม [ncjad\_oja,+{$userGroup},+1-1-1 (2).pdf](file:///C:\Users\User\Downloads\ncjad_oja,+%7B$userGroup%7D,+1-1-1%20(2).pdf) สืบค้นเมื่อวันที่ 7 เมษายน 2565 [↑](#footnote-ref-9)
10. นิติธรรมกับสังคมไทย [Journal10\_21\_10.pdf (thonburi-u.ac.th)](http://www.thonburi-u.ac.th/Journal/Document/10-21/Journal10_21_10.pdf?msclkid=abd4e5a0b96411ec9f919a1f971e0e26) สืบค้นเมื่อวันที่11 เมษายน 2565 [↑](#footnote-ref-10)
11. หลักนิติธรรมคืออะไร [หลัก นิติ ธรรม คือ อะไร? | โครงการยุติธรรมโลก (worldjusticeproject.org)](https://worldjusticeproject.org/about-us/overview/what-rule-law) สืบค้นเมื่อวันที่ 7 เมษายน 2565 [↑](#footnote-ref-11)
12. นักกฎหมายกับหลักนิติธรรม [https://www.matichon.co.th/article/news\_2533721 สืบค้น](https://www.matichon.co.th/article/news_2533721%20สืบค้น)เมื่อวันที่ 7 เมษายน 2565 [↑](#footnote-ref-12)
13. แนวคิดและทฤษฎีทางกฎหมายที่เกี่ยวข้องกับกระบวนการยุติธรรมทางอาญาและการสืบสวนสอบสวนคดีอาญา [7. บทที่ 2.pdf (spu.ac.th)](http://dspace.spu.ac.th/bitstream/123456789/6408/7/7.%20%E0%B8%9A%E0%B8%97%E0%B8%97%E0%B8%B5%E0%B9%88%202.pdf) สืบค้นเมื่อวันที่ 7 เมษายน 2565 [↑](#footnote-ref-13)
14. คำพิพากษาย่อสั้น คำพิพากษาศาลฎีกา 1935/2541 [https://deka.in.th/view-12593.html สืบค้น](https://deka.in.th/view-12593.html%20สืบค้น)เมื่อวันที่ 7 เมษายน 2565 [↑](#footnote-ref-14)